Dünyəvi dövlətdə din təhsili - Rektor Aqil Şirinov yazır » Manera.Az\nAzərbaycan İlahiyyat İnstitutunun rektoru, ilahiyyat üzrə fəlsəfə doktoru\nDinlərin tarixinə nəzər yetirdikdə, dünyada mövcud olan bütün böyük inanc sistemləri daxilində bölünmələri müşahidə edirik. Əslində, insanın bilik əldə etmə prosesi baxımından bu, normal bir haldır. Bilik obyektlə subyekt arasında xüsusi əlaqədir. Deməli, biliyin kəsb edilməsi prosesində obyektlə, yəni bilinənlə yanaşı, subyekt, yəni bilən (insan) də rol oynayır. İnsan hansısa bir obyekt haqqında məlumat əldə etdikdə bu prosesdə zehnində olan əvvəlki biliklər, ümumiyyətlə, onun dünyagörüşü və bu dünyagörüşün formalaşmasını şərtləndirən mənsub olduğu mədəniyyət də iştirak edir.\nBir sözlə, eyni dinə müxtəlif yanaşmaların mövcud olması, yəni dinin tərkibində məzhəblərin və təriqətlərin yaranması təbii hal hesab olunmalıdır. Təəssüf ki, dinlərin tarixi boyunca bu bölünmələrə çox vaxt fikir müxtəlifliyi və zənginliyi prizmasından deyil, ədavət müstəvisindən yanaşılmış, bu isə bəzən, hətta uzunsürən din və məzhəb müharibələri ilə nəticələnmişdir.\nÜmumilikdə, Orta əsrlərdə istər Qərbdə, istərsə də Şərqdə dövlətlərin müəyyən bir din və ya məzhəbi rəsmi ideologiya kimi qəbul etdiyini görürük. Bunun nəticəsində isə rəsmi dini ideologiyaya uyğun olmayan dini və ya qeyri-dini qruplar təqiblərə məruz qalmışdır. Bu təqiblər isə çox vaxt acı nəticələrə gətirib çıxarmışdır. Dinlər tarixində bunun nümunələri çoxdur. Bunların ən məşhurlarından biri 24 avqust 1572-ci ildə Parisdə baş vermiş və "Varfolomey gecəsi" adı ilə tarixə düşmüş hadisədir. Həmin gecə və ondan sonrakı həftələrdə Fransada minlərlə, hətta bəzi mənbələrə əsasən, onminlərlə protestant öldürülmüşdü.\n1618-1648-ci illər arasında ilk dəfə katoliklərlə protestantların münaqişəsi kimi başlayan, əksər Avropa ölkələrinin qoşulması ilə böyük müharibəyə çevrilən və tarixdə "Otuzillik müharibə" kimi yadda qalan hadisədə milyonlarla insan ölmüşdür. Bəzi tədqiqatçılar bu müharibə nəticəsində "Müqəddəs Roma İmperiyası"nın əhalisinin 15-20 faiz azalaraq, 20 milyondan 17 milyona endiyini qeyd edirlər.\nOrta əsrlərdə İslam dünyasında Avropada olduğu kimi, yüzminlərlə insanın ölümü ilə nəticələnən məzhəb mübarizələri olmamış, lakin lokal xarakterli münaqişələr baş vermişdi. Məsələn, tarixi mənbələrdə Bağdadın müəyyən ərazilərində, xüsusən Kərx və Qəlayin bölgələrində şiələrlə-sünnilər arasında insan itkisi və evlərin yandırılması ilə nəticələnən münaqişələrin olduğu qeyd edilir. 349/960-cı ildən 655/1257-ci ilə qədər Bağdadda dəfələrlə belə hadisələr baş vermişdi. Bənzər hadisələr hicri 502/1108-ci ildə İsfahanda hənəfilərlə şafeilər, Reydə şiələrlə sünnilər arasında meydana gəlmişdi.\nQeyd etmək lazımdır ki, Kərx kimi mənfi nümunələrdə belə, münaqişələrin genişlənməsinə imkan verilməyib. Abbasi-Fatimi və Səfəvi-Osmanlı münaqişələrində məzhəb amilindən istifadə olunsa da, müəyyən lokal hadisələri istisna etsək, şiə və sünnilər arasında bütün İslam dünyasını əhatə edən və Avropada olduğu kimi, ictimai zəmində kütləvi qırğınlarla nəticələnən hadisələr olmayıb. Bu münaqişələr isə istər-istəməz məzhəblərarası qütbləşmələrlə nəticələnib. Müəyyən din xadimlərinin eksklüzivist fətvalarının bu qütbləşmələrdə rolu olmuşdu.\nBütün bu acı təcrübələr nəticəsində Qərbdə dövlət və din işlərinin hüquqi müstəvidə bir-birindən ayrılmasına əsaslanan dünyəvilik prinsipi önə çəkildi. Deyə bilərik ki, dünyəvilik istər dinlər və məzhəblər arasında, istərsə də dövlətlə-din arasında çoxəsrlik problemli əlaqəyə bəşərin düşünən zehinlərinin tapdığı ən optimal həll varinatı idi. Məhz bu prinsipin qəbulu nəticəsində bir çox Qərb və Şərq ölkələrində dövlətlə din, eləcə də müxtəlif dinlər və məzhəblər arasında siyasi və ictimai nüfuz mübarizəsi aradan qaldırıldı. Bu da öz növbəsində, dini zəmində ictimai sabitliyin bərqərar olunmasına və beləcə, ölkələrin inkişafına təkan verdi.\nAzərbaycanda da dövlət-din münasibətləri dünyəvilik prinsipi ilə tənzimlənir. Hüquqi dünyəvilik prinsipi ölkəmizdə 1918-ci ildə qurulan və İslam Şərqinin ilk demokratik dövləti olan Azərbaycan Xalq Cümhuriyəti dövründən qəbul olunmuşdu. 1991-ci ildə müstəqilliyini yenidən qazanan Azərbaycan Respublikası da bu prinsipi qəbul edib və dövlətin idarəsində heç bir dini dünyagörüşü əsas almayıb, eyni zamanda, insanların öz dinlərini sərbəst yaşamalarını təmin edib.\nŞübhəsiz, din, demək olar ki, bütün cəmiyyətlərdə mövcud olan köklü ictimai institutlardan biridir. Bu baxımdan, dünyəvi ölkələrdə də bu institutun mahiyyəti haqqında məlumatların insanlara çatdırılması labüddür. Bu məlumatların çatdırılmasının ən münasib yolu isə kütləvi təhsildir.\nQeyd etmək lazımdır ki, din təhsili istər dinin əsas prinsiplərinin doğru şəkildə cəmiyyətə çatdırılması, istərsə də dövlət təhlükəsizliyi baxımından böyük əhəmiyyət kəsb edir. Belə ki, din mənəvi dəyərlər sistemi olaraq cəmiyyətin mənəvi inkişafında və ictimai birliyin, sosial inteqrasiyanın təminində əvəzsiz rola malikdir. Bununla yanaşı, dinin bəzi xarici güc mərkəzlərinin subyektiv maraqları çərçivəsində interpretasiya edilməsinin milli-mənəvi birliyə deyil, cəmiyyətin bölünməsinə (dezinteqrasiya) səbəb olduğu da sirr deyil. Bu baxımdan, dini biliklərin səhih mənbələrə əsaslanaraq, həmçinin, dövrümüzün reallıqlarını nəzərə alaraq cəmiyyətə çatdırılması labüddür. Doğru dini təhsil dini özünü təhriflərdən qorumaqla yanaşı, həmçinin, milli-mənəvi birliyin təmin edilməsində onun rolunu artırar, cəmiyyəti radikal dini tendensiyalardan sığortalayar.\n"Dünyəvilik prinsipinə xələl gətirmədən din təhsilini necə vermək lazımdır?" sualı ətrafında bir çox mülahizə yürüdülüb və yürüdülməkdə davam edir. Qısaca qeyd edə bilərik ki, dünyada dini təhsilin müxtəlif formaları mövcuddur. Bunlardan biri konfessional tədrisdir, yəni tədrisdə bir din və ya məzhəb əsas götürülür, dərslər həmin dindən və ya məzhəbdən çıxış edərək keçilir. Bu tədris metodu daha çox müəyyən bir dini və ya məzhəbi öz rəsmi ideologiyası kimi qəbul edən dövlətlərdə tətbiq olunur. Digər təcrübələr isə "din haqqında" və "dindən öyrənmə"dir. Dünyəvi dövlətlərdə din tədrisi daha çox bu son iki metod üzərində qurulub. "Din haqqında öyrənmə" modeli müəyyən bir dini dünyagörüşün digərlərindən üstünlüyünü önə çəkmədən cəmiyyətdə mövcud olan dinlərin əsas mahiyyəti və tarixi haqqında deskriptiv (təsviri) bilikləri əhatə edir. "Dindən öyrənmə" modeli isə tədris prosesində dinlərin insanlığa təlqin etdiyi universal mənəvi dəyərlərin mənimsənilməsinə xidmət edir. Bu iki model dünyəvilik prinsipinə xələl gətirmədən cəmiyyətin köklü institutlarından biri olan din haqqında şagird və tələbələrə biliyin verilməsinə xidmət edir.\nFikrimcə, son dövrlərdə ictimai müzakirələrə səbəb olan "xaricdə din təhsili" mövzusuna yuxarıda sözügedən din təhsili modelləri çərçivəsində yanaşmaq daha düzgün olardı. İslam dünyasındakı din təhsilinə nəzər saldıqda görürük ki, əksər müsəlman ölkələrində bu təhsil konfessional modelə əsaslanır və normativ xarakter daşıyır. Sözügedən təhsildə konkret bir məzhəbin, yaxud dini qrupun baxışı əsas götürülür və hətta çox vaxt digər məzhəblərin fikirləri "doğru yoldan uzaqlaşma" kimi qələmə verilir. Həmçinin, bir çox müsəlman ölkəsindəki din təhsilində klassik dini elmlərə baxış bir-birindən köklü şəkildə fərqlənir. Xalqları, hətta eyni məzhəbə mənsub olan ölkələrdəki dini təhsilə diqqət yetirdikdə, bu köklü fərqliliyin şahidi oluruq. Bunun əsas mənbəyi isə ilk növbədə, həmin ölkələrin dinə baxışındakı ideoloji fərqliliklərdir. Dünyəviliyi dövlət-din münasibətlərində əsas model kimi qəbul edən ölkələrdəki din təhsili ilə müəyyən bir dini dünyagörüşünü siyasi sisteminin əsası kimi qəbul edən ölkələrdəki din təhsili bir-birindən fərqlidir. Dinin və ya məzhəbin mənbələri eyni olsa da, mənbələrə baxış və onların interpretasiyası bir-birindən köklü şəkildə fərqlənir. Məhz buna görə də dini təhsilə təkcə elmi prizmadan baxmaq kifayət deyil, burada ideoloji amillər də mütləq nəzərə alınmalıdır. Təsəvvür edək ki, dünyəvilik prinsipini qəbul etmiş bir ölkənin vətəndaşı öz baza təhsilini bu prinsipi qəbul etməyən və hətta "qeyri-islami" adlandıran başqa bir dövlətin dini təhsil ocağında alır. Şübhəsiz ki, o, təhsil almaq üçün getdiyi ölkədə dünyəviliyin nəzərə alınmadığı bir tədris prosesindən keçəcək. Yenə təsəvvür edək ki, çoxməzhəbli bir ölkənin vətəndaşı tək məzhəbin "haqq", digərlərinin "batil" kimi təqdim edildiyi bir dini tədris prosesindən keçir. Bütün bunların ictimai vəhdətə vuracağı zərbəni, yəqin ki, təsəvvür etmək çətin deyildir.\nMəlumdur ki, 70 illik Sovet dövründə dini fəaliyyətlər, o cümlədən, dini təhsil çox məhdud çərçivədə həyata keçirilirdi. Azərbaycanda cəmi 17 məscid və bir ziyarətgah fəaliyyət göstərirdi. İslami təhsil, ancaq çox məhdud şəkildə mövcud idi. Bütövlükdə Sovet İttifaqı ərazisində İslam dininin tədrisi üzrə yalnız Özbəkistanda "Mir-ərəb" mədrəsəsi və daha sonra Daşkənd İslam İnstitutu fəaliyyət göstərirdi. Azərbaycandan bu tədris ocaqlarında çox məhdud sayda insan oxumaq imkanı əldə edirdi. Azərbaycanın daxilində isə dini tədrislə məşğul olan mədrəsələr və ali məktəblər mövcud deyildi. Yalnız 1989-cu ildə Qafqaz Müsəlmanları Ruhani İdarəsinin nəzdində mədrəsənin açılmasına icazə verilmişdi. Bu səbəbdən, dövlət müstəqilliyimizi əldə etdiyimiz ilk illərdə ölkədə din sahəsində ciddi mütəxəssis qıtlığı mövcud idi və həmin illərdə xaricdə dini təhsil almaq bir ehtiyaca çevrilmişdi. Ölkəmizdə get-gedə bu sahədə mütəxəssislər çoxaldı və əminliklə deyə bilərik ki, hazırda xaricdə dini təhsil almaq ehtiyac və zərurət olmaqdan çıxmışdır. Ölkəmiz, artıq öz milli kadrlarını hazırlamaq üçün kifayət qədər bazaya malikdir. Əlbəttə ki, bakalavriat səviyyəsində tələbələrin dini dünyagörüşü formalaşdıqdan sonra, magistratura və doktorantura istiqamətlərində müxtəlif ölkələrin elmi təcrübəsini öyrənmək üçün xarici universitetlərlə tələbə mübadiləsi mümkün və yararlıdır. Baza təhsilinin ölkə daxilində alınması isə cəmiyyətin yad dini təsirlərdən sığortalanması üçün labüddür.\nBildiyimiz kimi, Azərbaycan Respublikası Prezidenti cənab İlham Əliyevin 2018-ci il 9 fevral tarixli Sərəncamına əsasən, Azərbaycan Respublikası Dini Qurumlarla İş üzrə Dövlət Komitəsinin tabeliyində Azərbaycan İlahiyyat İnstitutu yaradılmışdır. Sərəncamda da qeyd olunduğu kimi, İnstitutun yaradılmasının əsas məqsədi Azərbaycan xalqının tarixi ənənələrinə söykənən və dövlət siyasətinin məntiqi nəticəsi olan yüksək dini-mənəvi mühitin qorunub saxlanılmasını və inkişaf etdirilməsini, dini fəaliyyətin təşkili sahəsində yüksək ixtisaslı kadrların hazırlanmasını təmin etməkdir. Bu Sərəncamla ölkəmizdəki ali din təhsili yeni mərhələyə keçib, Bakı Dövlət Universitetinin İlahiyyat fakültəsi İnstitutun tərkibinə daxil edilib və beləcə, güclü bazaya malik olan bir ali təhsil müəssisəsinin əsası qoyulub.\nÖdənişsiz təhsil verən Azərbaycan İlahiyyat İnstitutu yüksək elmi təfəkkürə malik olan kadrların rəhbərliyində milli-mədəni irsi anlayıb dəyərləndirə bilən, mövcud problemlərə dair həll yolları irəli sürən, ilahiyyat sahəsində əsas biliklərə yiyələnən kadrlar hazırlamağı qarşısına məqsəd qoyub. Doğru və zamanın reallıqları ilə çulğalaşan dini biliklərə sahib olan, əldə etdiyi biliklərlə özünə və cəmiyyətə faydalı olan, tədqiqatları ilə elmə töhfə verən, din sahəsində ictimai şüurun formalaşmasında aktiv rol oynayan ilahiyyatçıların hazırlanması İnstitut qarşısında duran ən ümdə məqsədlərdəndir.\nAzərbaycan İlahiyyat İnstitutunda 1 fakültə (İlahiyyat), 3 kafedra (Dinşünaslıq, İslamşünaslıq, Dillər və ictimai elmlər) mövcuddur. Ali təhsil müəssisəsində tədris Azərbaycan dilində həyata keçirilir. Gələcəkdə rus, ingilis və ərəbdilli bölmələrin açılması və dünyanın müxtəlif dövlətlərindən tələbələrin İnstitutda təhsilə cəlb olunmaları da nəzərdə tutulur.\nAzərbaycan İlahiyyat İnstitutunda təhsil iki - islamşünaslıq və dinşünaslıq istiqamətləri üzrə həyata keçirilir. İslamşünaslıq ixtisası üzrə standartlara İslam dininin teoloji, tarixi, sosioloji, psixoloji və fəlsəfi aspektlərdən öyrənilməsini təmin edən fənlər daxil edilib. Bu ixtisasın standartlarında ənənəvi İslam elmləri ilə yanaşı, təkcə bu dini deyil, ümumilikdə, dinləri müxtəlif yönlərdən tədqiq edən Din sosiologiyası, Din psixologiyası, Din fəlsəfəsi, Məzhəblər tarixi, Dinlər tarixi və digər fənlər öz əksini tapıb. "İslamşünaslıq" ixtisasına yiyələnənlərin həm din xadimi, həm də İslam dini üzrə mütəxəssis kimi fəaliyyət göstərməsi nəzərdə tutulub. "Dinşünaslıq" ixtisası üzrə standartların hazırlanmasında Azərbaycan reallıqlarını nəzərə almaqla dünyanın digər aparıcı universitetlərində mövcud olan Dini tədqiqatlar (Religious Studies) bölmələrinin standartlarından faydalanılıb. Bu standartlara İslam, Yəhudilik, Xristianlıq, Hind və Çin dinləri kimi dünyada mövcud olan böyük dinlərin öyrənilməsini nəzərdə tutan fənlər daxil edilib. Həm "İslamşünaslıq", həm də "Dinşünaslıq" ixtisaslarının standartlarına multikulturalizm, Azərbaycan tarixi, fəlsəfə, məntiq, eləcə də ərəb və ingilis dillərinin öyrənilməsini nəzərdə tutan fənlər də daxildir.\nAzərbaycan İlahiyyat İnstitutunda magistratura səviyyəsində kadr hazırlığı "Dinşünaslıq" ixtisasının "İslamşünaslıq", "Dinin sosiologiyası", "Dinin psixologiyası", "Dinlərin tarixi", "Dinin fəlsəfəsi" ixtisaslaşmaları üzrə aparılır. İnstitutda, həmçinin, "Dinşünaslıq" və "Dinin tarixi və fəlsəfəsi" ixtisasları üzrə doktorantura təhsili mövcuddur.\nİnstitutun ən başlıca hədəflərindən biri cəmiyyətin dini doğru anlamasını və öyrənməsini təmin etmək məqsədilə dini səhih mənbələrdən araşdırmaq, cəmiyyətin din sahəsindəki ehtiyac və təmayüllərini yaxından izləyərək yaranan problemlərə dair həll yolları təklif etməkdir.\nİlahiyyat İnstitutunda dini təhsil ölkəmizin reallıqları nəzərə alınaraq həyata keçirilir. İnstitut yarandığı gündən tədris prosesində yuxarıda adlarını qeyd etdiyimiz "din haqqında öyrənmə" və "dindən öyrənmə" metodlarına əsaslanır. Ali tədris müəssisəsində müəyyən bir məzhəb əsas götürülmür, bütün İslam məzhəblərinin görüşləri haqqında təsviri biliklər verilir. Həmçinin böyük dünya dinləri haqqında da deskriptiv metodla bəhs edilir. Azərbaycan İlahiyyat İnstitutu, demək olar ki, məzhəblərüstü təhsili önə çəkməsi baxımından Müsəlman dünyasında unikal modellərdən biridir.\nQeyd etmək lazımdır ki, din sahəsində mütəxəssis yetişdirərkən bir məqama xüsusi diqqət yetirilməlidir. Bu məqam ondan ibarətdir ki, cəmiyyətə təkcə savadlı din mütəxəssisləri və xadimləri deyil, savadla yanaşı, Azərbaycanın milli dəyərlərini və ictimai strukturunu mənimsəmiş kadrlar lazımdır. Unutmamaq lazımdır ki, din müasir dünyada, təəssüf ki, təkcə mənəviyyat deyil, eyni zamanda, təhlükəsizlik məsələsidir. /525.az/Бесплатные шаблоны для 10.5Forex Портал для чайников\nAtalar sözlərinin təsiri- Səmayə Bayramova yazır


Kelsea Ballerini Gəlininiz üçün Mükəmməl Gəlinlik Geyimi Geyinir - Moda və Gözəllik - 2021\nKelsea Ballerini Gəlininiz üçün Mükəmməl Gəlinlik Geyimi Geyinir\nÖlkə kraliçası Kelsea Ballerini, mükəmməl ilk rəqs mahnısı ilə gəlin olmasını təmin etdi. ("Unapologetically" hitini praktik olaraq qəbul rəqs meydançası üçün etdi.) Bu, kifayət deyildiyi kimi, Kelsea da qızlarınız üçün mükəmməl bir gəlin paltarına sahibdir. Daha sonra ona təşəkkür edə bilərsiniz. Yalnız bir təyinat toyunda olduğumu söyləyən ölkə müğənnisi, gəlin olmağa icazə verən Vow To Be, yalnız gəlinlik paltarı icarəsi veb saytından yalnız çox yaraşıqlı bir gəlin paltarı buraxmaq üçün Monique Lhuillier-dən başqası ilə tərəfdaşlıq etdi. Tərəflər paltarlarını əsl əlverişli qiymətə icarəyə götürəcəklər. (Beləliklə, əslində, sizin gəlinlər sonra təşəkkür edə bilər.)\nMonikerini və təzə bir romantik hissini təmin edən bu Monique Lhuillier Bridesmaids paltarını Kelsea özü idarə etdi. Bəli, bir yerdə toy planlaşdırma və əkin yerləri arasında olan bu gəlin, özünə məxsus gəlinlik toplantısında 'qızlarınız üçün düşməyə çox zəmanət verdiklərini' söylədi. Monique Lhuillier tərəfindən Vow To Chic üçün hazırlanan "Kelsea" geyimi, romantikanı oyandıran bir yumşaqlıq ilə həddindən artıq qadın geyimidir. Qəşəng şifon paltarı 'qulluqçularınıza bəzi böyük moolahlarınızı saxlamaq istəyirsinizsə, həm satın almaq, həm də icarəyə götürmək üçün Vicdan Var. Ən yaxşı gəlin, çox?\nƏlbəttə "Kelsea" paltarının adının təsdiqlənmə möhürü var. Əslində, o, hətta bir neçə həftə əvvəl Meksikanın Cabos San Lucas şəhərində sevgilisi Morgan Evansla evlənərkən özünə gəlin yoldaşlarından birini də hədiyyə etmişdi. "'Kelsea' paltarı mükəmməldir" dedi Gəlinlər, müstəsna olaraq. "Bu romantik hissini itirmədən oynaq və gözlənilməzdir. Mən tam yubka və öndəki yarıqlı yarığı sevirəm. Bu, bir balerinanın xalatını - bükülmə ilə düşünməyə məcbur edir. Mən modanı sevirəm, buna görə Monique Lhuillier-in olması çox maraqlı idi. mənim adımdan geyin! Ən yaxşı dostlarımdan biri onu toyuma geydi, indi də toy olmaq üslubu ilə bütün pərəstişkarlarımla paylaşa bilərəm. Buna görə rad! "\nQəşəng olmağa nəzir\nDaha çox Gör: Hər rəngdə gəlinlik geyimləri\nVic To To Chic, Kelsea'nın qalan gəlinlərini (yuxarıda göründüyü kimi), Monique Lhuillier Bridesmaids geyimlərində, Savannah, Isla, Ava və Mira da daxil olmaqla gəlinin anası ilə mükəmməl uyğunsuz bir görünüş üçün geyindirdi. . Konsepsiyanı kopyalamaqdan utanmayın! Əminik ki, Kelsea ağla gəlməz!\nCopyright 2021 \_ Gəlinlər - toy haqqında hər şey - fikirlər, planlaşdırma, nişan, bal ayı, moda və gözəllik \_ Kelsea Ballerini Gəlininiz üçün Mükəmməl Gəlinlik Geyimi Geyinir


Təhsil eksperti:"Laborantın, katibənin, xadimələrin, dalandarın maaş kartını cibinizdə gəzdirməyin » Sfera.az Azərbaycanda özəl xəbərlər, araşdırmalar, təhlillər və müsahibələrin tək ünvanı\nTəhsil eksperti:"Laborantın, katibənin, xadimələrin, dalandarın maaş kartını cibinizdə gəzdirməyin\nBu barədə danışan təhsil üzrə ekspert Kamran Əsədov bildirib ki, test üsulu ilə direktor olacaq şəxslər kimdənsə asılı vəziyyətdə olmayacaq:\n"Rayonlarda olan 700-ə yaxın vakant yerə direktor seçilmək istəyən 2037 namizəd elektron qeydiyyatdan keçmişdi. Onlardan 730-u test mərhələsində 40 faizdən çox nəticə göstərib və müsahibə mərhələsinə buraxılıb. Müsahibənin nəticələrinə əsasən, 228 nəfər namizəd ümumi təhsil müəssisəsinin direktoru vəzifəsinə təyin olunmaq hüququ qazanıb.\n"X, XI sinif şagirdlərindən hazırlığa getdiklərinə görə aylıq, illik pul alıb dərsə gəlməmələrinə göz yummayın, şagirdlərdən illik, rüblük qiymətlərinin qəbul imtahanlarına təsir göstərəcəyini bəhanə edib, pul alıb qiymətini artırmayın. Laborantın, katibənin, xadimələrin, dalandarın maaş kartını cibinizdə gəzdirməyin. Çalışacağınız kollektivlə ədavət yaratmayın, məhkəmə mübahisələrinə qədər getməyin. Özünüzün, övladınızın, atanızın, babanızın, qohum-əqrəbalarınızın ad günləri, yubileyləri, yas mərasimləri münasibəti ilə pul yığmayın.\nQeyd edək ki, dövlət ümumi təhsil müəssisələrində vakant olan direktor vəzifələrinin tutulması üçün elan edilmiş müsabiqə mərhələsini uğurla başa vurmuş 730 nəfər namizədlə müsahibələr 5 dekabr 2018-ci il – 26 yanvar 2019-cu il tarixlərində keçirilib. Ötən gün dövlət ümumi təhsil müəssisələrində vakant olan direktor vəzifələrinin tutulması üçün elan edilmiş müsahibənin nəticələri açıqlanıb.Axar.az


Naxçıvanın tranzit qabiliyyətinin artırılması əlavə gəlir imkanı yaradır | Report.az\nNaxçıvanın tranzit qabiliyyətinin artırılması əlavə gəlir imkanı yaradır Türkiyənin Güney Doğu bölgəsindən Naxçıvan üzərindən Azərbaycanın qərb bölgəsinə, Qarabağa yüklərin və sərnişinlərin daşınma müddəti dəfələrlə aşağı düşə bilər.\n15 Yanvar , 2021 14:16\nUzun illər Azərbaycanla Ermənistan arasında davam edən münaqişədən dolayı sonuncunu regionda reallaşdırılan mühüm layihələrdən kənarda qoydu. Faktiki olaraq blokadada qalan Ermənistan daim dalana sıxılmış vəziyyətdə saxlandı. Lakin Qarabağ münaqişəsinin keçmişdə qalması ilə regional əməkdaşlıq üçün yeni imkanlar yarandı. Bunlardan biri Ermənistan ərazisindən keçməklə Azərbaycandan quru yolu ilə Naxçıvana oradadan da Türkiyyəyə kimi uzanan yeni nəqliyyat dəhlizlərinin açılma perspektividir. Bəs dəhlizlərin açılmasının Azərbaycan və Ermənistana hansı iqtisadi töhvələri olacaq?\nBu barədə “Report”a açıqlama verən iqtisadçı-ekspert Rəşad Həsənov bildirib ki, burada bizim üçün ən vacib və əhəmiyyətli olan Naxçıvanın blokadadan çıxmasıdır.\nOnun sözlərinə görə, bu strateji əhəmiyyət daşıyan bir məsələdir: “Uzun müddət ərzində Naxçıvanın coğrafi blokadada qalması onun iqtisadi inkişafına da neqativ təsirlər göstərib. Naxçıvandan əsas iqtisadiyyata və əks istiqamətdə yük daşımalarında ciddi problemlər var. Bunlar biznesin xərclərini artırır. Eyni zamanda vaxt itkisinə, əlavə vəsait itkisinə səbəb olur. İran üzərindən daşımalar zamanı iki gömrük məntəqəsindən keçmə həm xərc aparandı həm də zaman itkisinə gətirib çıxarır”.\nR. Həsənovun fikrincə bütün bunlar Mehri dəhlizi istifadəyə veriləcəyi təqdirdə aradan qalxacaqdır.\n“Bundan sonra həm də əmək bazarları arasında çox sıx qarşılıqlı münasibətlərin formalaşması imkanı yaranacaq. Naxçıvanda əmək bazarı kiçikdir. Ola bilsin ki, bir sıra fəaliyyət sahələrində lazım olan kadrların əldə edilməsi çətin olur. Amma əsas iqtisadiyyatdan da ora kadr cəlb edilməsində problem olur. Yol açıldıqdan sonra isə təsəvvür edin ki, Naxçıvan sakini rahat şəkildə Zəngilanda, Cəbrayılda, Qubadlıda iş tapa bilər. Hətta gündəlik olaraq gəlib işləyib evinə qayıda bilər. Çünki Muxtar Respublikanın elə yeri var ki, oradan Naxçıvan şəhərinin mərkəzinə daha çox vaxt aparır nəyinki həmin tranzit yolla Qarabağ bölgəsinə daxil olmaq. Paralel olaraq əsas iqtisadiyyatdan da əsasən peşəkar kadrların Naxçıvanda iş təkliflərini qiymətləndirmək imkanları yaranacaq. Yəni nəticə etibarı ilə əmək bazarının özünün belə inteqrasiya imkanları yaranacaq.\nDigər məsələ Naxçıvanın xüsusilə də İran və Türkiyyə ilə dəmir yolu infrastrukturunun əlaqələndirlməsidir. Onun tranzit ötürmə qabiliyyətinin əhəmiyyətli səviyyədə artırılması əlavə gəlir imkanı yaradır. Əgər düzgün qiymətləndirmə aparılarsa, müvafiq infrastruktur formalaşdırılarsa, biznes mühiti müəyyən qədər liberallaşarsa bu dolayısı ilə həmin bölgədə ciddi turizm potensialı da yarada bilər. Belə ki müasir turizm marşrutları kompakt elementləri özündə birləşdirir. Hər hansı bir istiqamətdə səyahət edən insanlar bir səfər çərçivəsində bir neçə ölkəni görmək istəyir. Bu mənada Türkiyə- Naxçıvan-Azərbaycanın Qarabağ və digər əraziləri üzərində turizm marşrutları hazırlamaq mümkündür. Hətta Qarabağ-Naxçıvan-İran üzərindən çox maraqlı və cəlbedici turizm marşrutları da təşkil etmək olar. Bütün bunlar Naxçıvan üçün bir iqtisadi baza formalaşdırır”,- ekspert deyib.\nR.Həsənliyə görə tranzit əlaqələndirmə nəticəsində Türkiyyə ilə Azərbaycan arasındakı daşımalarda müəyyən iqtisadi mənfəətlilik və zaman itkisi ilə bağlı problemlərin həlli məsələsi gündəmə gəlir: “Artıq xüsusilə də Türkiyənin Güney Doğu bölgəsindən Naxçıvan üzərindən Azərbaycanın qərb bölgəsinə, Qarabağa yüklərin və sərnişinlərin daşınma müddəti dəfələrlə aşağı düşə bilər. Bu, iki ölkə arasında ticarət-iqtisadi münasibətlərin inkişafına şərait yaradacaq. Gələcəkdə Qarabağın bərpası ilə bağlı prosesdə böyük ehtimalla Azərbaycana dəstək verən ölkələr o cümlədən Türkiyə aktiv şəkildə iştirak edəcəkdir. Müvafiq prosesin həyata keçirilməsinin çevik şəkildə edilməsində həmin dəhlizin rolu müsbət olacaq.\nDigər tərəfdən Azərbaycan demək olar ki müstəqillik dövrü ərzində bölgəni geosiyasi və qeoiqtisadi dəhlizə çevirmək kimi bir mövqe ortaya qoyub. Bu istiqamətdə də müvafiq imkanlar yaranacaq. Artıq Rusiyadan yüklər dəmir yolu vasitəsilə rahat şəkildə İran və Türkiyəyə başqa alternativlərdən istifadə etmədən çatdırıla biləcək. Eyni zamanda Naxçıvan üzərindən İranın bir çox bölgələrinə Rusiyanın məhsullarının rahat şəkildə daşınmasını təmin etmək olacaq. Bəzi məhsul növləri var ki, onlar iri həcm tutumlu deyillər və bu gün dünya təcrübəsində biznes onların daha çox avtomobil yolu ilə daşınmasına üstünlük verir. Naxçıvana həm dəmir yolu həm də avtomobil yolunun açılması nəzərdə tutulduğundan bizdə hər iki variantı həyata keçirmək imkanı olacaq. Bu da son nəticədə Azərbaycanın tranzit gəlirlərini artıracaq. Perspektivdə isə dolayısı ilə Azərbaycanın müvafiq ölkələrlə əməkdaşlıqda siyasi mövqelərini də gücləndirəcək. Proseslər Azərbaycanda məhz bu istiqamətdə inkişaf edə bilər. Bunun üçün güclü potensial var”.\nEksper hesab edir ki, konstruktiv mövqe nümayiş etdirəcəyi təqdirdə sözügedən nəqliyyat dəhlizləri Ermənistanı regionda ən şanslı ölkəyə çevirə bilər, iqtisadiyyatı üçün 20-30 % əlavə gəlir mənbəyi yaradar: “Xüsusilə dəmir yolu infrastruktrunun formalaşdırılması baxımından Ermənistanın kifayət qədər qazancları olacaq. Belə ki, Ermənistanla İran arasında dəmir yolu infrastrukturunun yaradılması ilə bağlı layihələr müzakirə olunur və onlar çox bahalı layihələrdir. Bu nöqteyi nəzərdən Mehridən keçəcək dəmir yoluna qoşulmaqla Ermənistan çox rahat şəkildə öz məhsullarını əsas ticarət tərəfdaşı olan İran bazarına çatdıra biləcək. Eyni zamanda dolayısı ilə Naxçıvan üzərindən Türkiyə bazarına oradan da hətta Avropa bazarına çıxış üçün rahat imkanlar əldə edəcək. Nəticə etibarı ilə Ermənistan yuxarıda qeyd etdiyimiz turizm marşrutlarına da daxil edilə bilər. Yəni bu dəhlizlər turizm aspektindən də onun üçün çox böyük bir bazar formalaşdıracaq. Bütövlükdə götürsək blokadadan çıxmanın özü Ermənistan iqtisadiyyatının xüsusilə də ticarətin inkişafı üçün bu prosesdə iştirak edən sahibkarlıq subyektlərinin xərclərinə qənaət baxımından, prosesin özündə mənfəət normasının artması baxımından çox böyük imkanlar yaradacaq”.\nRus versiyası Рост транзитного потенциала Нахчывана откроет выход в Европу через Турцию


1. İMAM RZA (Ə) XƏLİFƏ HARUNƏR-RƏŞİDİN DÖVRÜNDƏ\nİmam Rzanın (ə) atası imam Kazim (ə) 183-cü hicri ilində Harunun əmri ilə Bağdad zindanında zəhərlənib şəhid olduqdan sonra imam Rza (ə) imam olduğu müddətin on ilini Harunun hakimiyyəti dövründə yaşamışdır. Bu müddət Harunun hakimiyyətinin özbaşınalıq və azğınlıq mühiti olması ilə yanaşı, həm də imam Rzanın (ə) nisbətən azad yaşadığı və elmi-mədəni fəaliyyəti dövrü hesab olunur. Çünki Harun bu müddət ərzində o həzrətə toxunmamış və imam Rza (ə) açıq şəkildə fəaliyyət göstərmişdir. Buna görə də, o həzrətin yetirdiyi şagirdlər, islami elmlər ocağında təlim etdiyi Quran həqiqətləri və İslam maarifi də, məhz bu dövrə təsadüf edir. Harunun təzyiqləri azaldaraq imam Rzanı (ə) nisbətən azad buraxmasının səbəbi, bəlkə də, onun imam Kazimi (ə) qətl etdiyini ört-basdır etməsi ilə əlaqədardır. Harun bu böyük cinayətin üstünü örtməyə çalışsa da, məsələnin üstü açılır və camaatda ona qarşı böyük nifrət hissi oyanır.\n2. İMAM RZA (Ə) XƏLİFƏ ƏMİNİN DÖVRÜNDƏ\nHarunər-Rəşid hicrətin 193-cü ilinin Cəmadiüs-sani ayının 3-də Tus (Məşhəd) şəhərində vəfat etdikdən sonra camaat Bağdadda onun oğlu Əminə beyət edir. Onun xəlifə olmasından cəmi on səkkiz gün keçməmiş, qardaşı Məmunu vəliəhdlikdən çıxarıb öz oğlu Musanı vəliəhd seçmək fikrinə düşür. O, bu barədə öz vəzirləri ilə məsləhətləşsə də, Məmunun vəliəhdlikdən çıxarılmasını istəyən Əli ibn İsa Mahandan başqa, heç kəs bu fikirlə razılaşmır. Əmin isə axırda qardaşının vəliəhdlikdən çıxarılması barədə qərar verir. Məmun da öz növbəsində qardaşının bu hərəkətinə cavab olaraq onu xəlifəlik məqamından kənarlaşdırır. Belə ki, aparılan nizami mübarizələrdən sonra, nəhayət, hicrətin 198-ci ilində Əmin öldürülür və ölkənin bütün işləri Məmunun ixtiyarına keçir.\nXəlifə Əminin hakimiyyəti və Harunun ölümündən Məmunun hakimiyyətə gəldiyi dövrə qədər imam Rza (ə) ilə dövlət məmurları arasında heç bir toqquşma tarixdə gözə dəymir. Məlum məsələdir ki, Abbasi xəlifələri daxili ixtilaflara, Əminlə Məmun arasındakı münaqişələrə, Məmunun vəliəhdlikdən çıxarılıb Əminin oğlu Musanın vəliəhd seçilməsi kimi çəkişmələrə məruz qaldıqları bir müddətdə imam Rza (ə) və ümumiyyətlə, imam Əlinin (ə) nəslindən olanlara əziyyət etməyə vaxt tapa bilməmişdilər. Bu illəri (193-198 h.q.) imam Rzanın (ə) nisbi azadlıq və o həzrətin İslam dininin təbliği üçün yaxşı fürsət tapdığı bir dövr hesab etmək olar.\n3. İMAM RZA (Ə) XƏLİFƏ MƏMUNUN DÖVRÜNDƏ\nMəmunun hakimiyyətə gəlişi ilə imam Rzanın (ə) həyatında yeni bir səhifə açılır. Bu səhifə başdan-ayağa o həzrətin qəmli-qüssəli illəri ilə dolu olur. Məmun əvvəlcə imam Rzanı (ə) imam Əlinin (ə) nəslinin adlı-sanlı şəxsləri ilə birlikdə xilafət mərkəzinə dəvət edir. İmam Rza (ə) Məmunun dəvətini qəbul etmir. Lakin Məmun hədsiz təkidindən və imam Rza (ə) ilə onun arasındakı məktublaşmalardan sonra, nəhayət, o həzrət imam Əlinin (ə) nəslindən olan bir qrup adlı-sanlı şəxslərlə birlikdə Mərvə doğru hərəkət edir.\nÜçüncü məsələ isə budur ki, imam Rza (ə) Məmunun vəliəhdliyini qəbul etməklə əzəmətini, məqam və mövqeyini azaldacaq, tərəfdarlarının yanında hörmətdən düşəcək, kimsə onu pak və müqəddəs bir şəxsiyyət kimi tanımayacaq və nəhayət, iddia etdiklərini puç biləcəkdilər.\nMəmunun bu hədəflərinin kənarında bəzi məsələlərə də toxuna bilərik. Məsələn, Məmun bu tədbiri ilə imam Rzanı (ə) istədiyi kimi idarə edə bilərdi. Bu istiqamətdə İmamın üzərində bir çox gözətçi qoymuşdu ki, onlar hər an İmamın vəziyyətini Məmuna çatdırırdılar. (“Üyunu əxbarir Rza (ə)”, c.2, s.151-152.)\nİmam Rzanın (ə) göstərdiyi ilk əksüləməli Xorasana gəlməkdən imtina etməsi idi. Təbii ki, bu iş Məmun üçün bir qələbə hesab edilirdi. O həzrət onu aparmağa məmur olan Rəca ibn Əbu Zəhhakın məcbur etməsinə qədərki müddətdə bu işlə müxalifətçilik etdi. Şeyx Kuleyni, Yasir Xadimdən və Rayyan ibn Səltdən belə nəql edir: “(Məmunun qardaşı) Əmin məğlub edildikdən və Məmun hökumətini qurduqdan sonra, imam Rzaya (ə) bir məktub yazaraq Xorasana gəlməsini istədi. İmam isə onun istəyinə müsbət cavab vermədi. Bir hədisdə deyilir: “Məmun bu haqda o qədər məktub yazdı ki, İmam (ə) Məmunun bu işdən əl çəkməyəcəyini gördükdə, getməkdən başqa bir çarənin olmadığını başa düşdü.” (“Üsuli-kafi”, c.1, s.488)\nO həzrət vəliəhdliyi bir sıra xüsusi şərtlərlər əsasında qəbul etmişdi ki, əməli olaraq onu siyasi və ictimai məsələlərə müdaxilə etməkdən tamamilə uzaqlaşdırırdı. O həzrət şərtlərini belə açıqladı: “Mən bunu (vəliəhdlik) bu şərtlərlə qəbul edirəm ki, kimsəyə vəzifəverməyəcək və kimsəni vəzifəsindən azad etməyəcəyəm. Heç bir sünnə və adət-ənənənipozmayacaq və vəliəhdlik məqamını yalnız uzaqdan-uzağa daşıyacağam.” (“Üyunu əxbarir Rza (ə)”, c.2, s.148.)\n1. Məmun imam Rzanı (ə) Mərvə gətirdikdən sonra müxtəlif alimlərin iştirakı ilə bir çox elmi yığıncaqlar təşkil edər və orada İmamla başqaları arasında bir çox müzakirələr baş verərdi. Bu yığıncaqlarda müzakirə edilən məsələlər, ümumiyyətlə, fiqhi və etiqadi məsələlərdən ibarət idi.\nElmi şöhrət imam Rzanı (ə) şəhadətə yetirmək üçün ən önəmli dəlil sayıldı. Əhməd ibn Əli Ənsari deyir ki, Əbu Səltdən: “Məmun imam Rzanın (ə) öldürülməsinə necə razı oldu?” – deyə soruşduqda belə cavab verdi: “...Məmun vəliəhdliyi imam Rzaya (ə) həvalə etməklə, camaata onun dünyaya bağlandığını göstərmək və nəticədə, o həzrəti camaatın gözündən salmaq istəyirdi. Ancaq imam Rzanın (ə) rəftar və hərəkətləri onun Məmundan üstünlüyünü aşkar etdikdə, Məmun imam Rzanın (ə) elmi məqamını zədələmək və camaatın gözündən salmaq üçün bütün müsəlman sxolastiklərini İmamla elmi münazirəyə dəvət etdi. Amma İmamla həmsöhbət olan hər bir yəhudi və məsihi alimi İmama təslim olurdu. Nəticədə, camaat da deyirdi ki, imam Rza (ə) xilafətə Məmundan daha layiqdir. Məmunun casusları da hadisələri ona xəbər verirdilər. Beləcə, Məmun imam Rzanı (ə) zəhərləyərək öldürdü. (“Üyunu əxbarir Rza (ə)”, c.2, s.241.)\nMəmun bu hadisədən daha çox təhlükə hiss edib anladı ki, İmam onun heç bir dərdinə dərman olmadığı kimi, siyasi vəziyyəti tamamilə onun əleyhinə yönəldir. Buna görə də, onun hər bir işini vasvasılıqla araşdırmaq və Məmunun əleyhinə görmək istədiyi hər bir tədbiri ona xəbər vermək üçün gözətçilər təyin edildi və onlar belə fəaliyyətlərdən Məmunu xəbərdar etdilər. (“Üyunu əxbarir Rza (ə)”, c.2, s.153.)\nTeqlər : #İMAM RZA (Ə) VƏ SİYASİ HADİSƏLƏR,


Çin Saf və Təbii ekstraktı efir yağı Lavanda Yağı toplu miqdarda fabrik və tədarükçülər | Teorem\nyüksək təmizlik% 99.9 C60 nano ...\nSaf və Təbii ekstraktı efir yağı Lavanda Yağı toplu miqdarda\nUçucu yağ tütsü, masaj və fiziki müalicə məhsullarında istifadə edilə bilər. İki növ var: biri mürəkkəb efir yağıdır; digəri isə 100% saf efir yağıdır. İnsanları həm bədənində, həm də zehində rahat hiss edə bilər, buna görə insanları xəstəliklərdən və qocalmaqdan qoruya bilər.\nKimyəvi adı: Lavanda yağı\nLavanda yağı daha çox lavanda bitkilərinin çiçəklərindən, ilk növbədə buxar distillə yolu ilə çıxarılır. Lavanda çiçəkləri təbiətdə ətirlidir və əsrlər boyu popurri hazırlamaq üçün istifadə olunur. Ənənəvi olaraq, lavanta efir yağı parfüm istehsalında da istifadə edilmişdir. Yağ aromaterapiyada və bir çox aromatik preparatlarda və kombinasiyalarda çox faydalıdır.Lavdar yağı sidr ağacı, şam, kəpənək adaçayı, ətirşah və hindistan cevizi də daxil olmaqla bir çox digər efir yağları ilə yaxşı qarışır. Bu gün lavanta efir yağı aromaterapiya yağı, jel, infuziya, losyon və sabun daxil olmaqla müxtəlif formalarda tez-tez istifadə olunur.\nLavanda efir yağının qoxusu, ağcaqanad, midges və güvə kimi bir çox növ böcək üçün güclüdür. Bu qıcıqlandırıcı dişləmələrin qarşısını almaq üçün çöldə bir az lavanda yağını açıq dərinizə çəkin. Bundan əlavə, bu böcəklərdən biri tərəfindən dişləndiyiniz təqdirdə, lavanta efir yağı, qıcıqlanmanı və böcək ısırığı ilə əlaqəli ağrıları azaldacaq antiinflamatuar xüsusiyyətlərə malikdir.\n2. Yuxuya səbəb olur\nLavanda efir yağı yuxuya səbəb olur və bu, yuxusuzluğun alternativ müalicəsi üçün ümumi bir tövsiyə etmişdir. Yaşlı xəstələr üzərində aparılan tez-tez aparılan araşdırmalar, normal yuxu dərmanlarının yastıqlarına bir az lavanta efir yağı qoyulması ilə əvəz olunduqda yuxu nizamında bir artım olduğunu göstərdi. İnsanlar üzərində rahatlaşdırıcı bir təsir göstərir ki, yuxu problemləri üçün müasir dərmanı tez-tez əvəz edə bilər.\n3. Sağlam Sinir Sistemini qoruyur\nLavanda efir yağı, əsəblər və narahatlıq problemləri üçün əla bir tonik edən sakitləşdirici bir qoxuya malikdir. Bu səbəbdən, migren, baş ağrısı, depressiya, sinir gərginliyi və emosional stresin müalicəsində də faydalı ola bilər. Təravətləndirici aroma əsəbi yorğunluğu və narahatlığı aradan qaldırır, eyni zamanda zehni aktivliyi artırır. Avtonom sinir sisteminə yaxşı tədqiq edilmiş bir təsir göstərir, bu səbəbdən tez-tez yuxusuzluq müalicəsi və ürək dərəcəsi dəyişkənliyini tənzimləmə yolu olaraq istifadə olunur. Bir araşdırma göstərir ki, test alan insanlar, testdən əvvəl lavanda yağı və rozmarin yağı ilə tənəffüs etdikdə zehni stres və narahatlıqda əhəmiyyətli bir azalma, həmçinin bilişsel funksiyanı artırdı.\nYaxşı qapalı şəraitdə qoruyun, günəş işığından ayrı, sərin və quru yerdə saxlayın.\nİki il quyu saxlama vəziyyətindədir və birbaşa günəş işığından uzaq saxlanılır\n1kg / şüşə, 25kg / baraban, 50kg / baraban, 180kg / baraban\nrəngsiz sarıdan yaşıl dəyişkənlik yağı, ilə\nxarakterik təzə lavanda aroması\n% 75-dən çox etanolda asanlıqla həll olunur\nlinalyl asetat 45% Linalool 12% pinene və s\n* Əlavə olaraq:\nŞirkət müştərilərimizin xüsusi tələbinə uyğun olaraq yeni spesifikasiyanı araşdırıb inkişaf etdirə bilər.\nƏvvəlki: Çin GMP fabriki% 100 Saf və Təbii efir yağı Kampur Yağı təklif edir\nNövbəti: 100% saf və təbiət 50% 65% 85% şam yağı yaxşı qiymətə cas 8002-09-3\nYaxşı qiymət Carvacrol maye cas 499-75-2\nYüksək saflıq% 98 dəq Yaprak Alkol cas 928-96-1 ci ...\n100% saf və təbiətli Darçın yağı CAS 8007-80-5\n100% Saf və Təbii Kafur tozu cas 76-22-2\n100% saf və təbiət 50% 65% 85% şam yağı ...\nToplu CAS 127-91-3 tərkibində 100% saf təbii Beta pinen


ABŞ Prezidenti Cozef Baydenin Müstəqillik Günü münasibətilə Prezident İlham Əliyevə ünvanladığı təbrik məktubunda ölkəmizin regiondakı rolunu aydın şəkildə ifadə edən, iki ölkə arasında münasibətlərin gələcəyini şəkilləndirən, eyni zamanda, Azərbaycanın indiki mürəkkəb dövrdə dünya dövlətləri içərisində tutduğu mövqeni ortaya qoyan açıq mesajlar yer alıb.\nBaydenin təbrikində ilk olaraq ABŞ-la Azərbaycan arasında diplomatik münasibətlərin qurulmasından ötən 30 il ərzində keçdiyi yola diqqət yönəldilib. Belə ki, enerji mənbələrinin şaxələndirilməsi və beynəlxalq təhlükəsizlik sahələrində əməkdaşlığın tarixin mühüm anında öz bəhrəsini verdiyi, Azərbaycanın Avropanın enerji təhlükəsizliyinin təmin olunmasında önəmli rol oynadığı vurğulanıb.\nBu, ABŞ Prezidentinin müstəqillik dönəmində enerji mənbələrinin şaxələndirilməsi və beynəlxalq təhlükəsizlik sahələrində Azərbaycanla əməkdaşlığa verdiyi yüksək dəyərdir. Digər tərəfdən, bu, Azərbaycanın enerji resurslarının Avropa və dünya bazarlarına çıxışının təmin olunmasında önəmli rol oynamasına edilən əhəmiyyətli vurğudur.\nSöhbət ondan gedir ki, hazırda Azərbaycan Avropanın enerji şaxələndirilməsinə verdiyi xüsusi töhfə ilə daha çox diqqəti cəlb edir və ABŞ Azərbaycanın bölgədə artan önəmini yaxşı anlayır. Rusiya-Ukrayna münaqişənin doğurduğu reallıqları yaxından izləyən ABŞ-ın bölgədə nüfuzu daha da artan ölkəmizlə həm enerji, həm də təhlükəsizlik məsələlərinin həllində ortaq maraqları mövcuddur və Baydenin məktubundakı məqam bu məsələlərin birgə həllində ABŞ-ın siyasi iradəsinin ortaya qoyur.\nMəktubda daha sonra Azərbaycanın Ukraynanın suverenliyinə verdiyi dəstəyin, humanitar yardımının yüksək qiymətləndirilməsi açıq şəkildə ifadə olunub. Bu xüsusda ABŞ Azərbaycanın ərazi bütövlüyünə də dəstəyini bir daha açıq formada ifadə edib. ABŞ Prezidenti vurğulayıb ki, Rusiyanın Ukraynaya qarşı müharibə ilə beynəlxalq təhlükəsizliyin əsas sütunlarını sıradan çıxarmağa çalışdığı bu qlobal qeyri-sabitlik dönəmində Birləşmiş Ştatlar Azərbaycanın müstəqilliyi və suverenliyinə öz dəstəyini bir daha təsdiqləyir.\n“Azərbaycanın Ukraynanın suverenliyinə dəstəyi, habelə Ukraynaya göstərdiyi humanitar və enerji sahəsində yardımı vacib ismarıc verir. Biz, həmçinin Sizin terrorizmə qarşı qlobal mübarizəyə verdiyiniz əhəmiyyətli töhfələrinizi təqdir edirik”, - deyə məktubda bildirilir.\nABŞ-ın regionda yaranan yeni reallığa dəstəyi də Baydenin məktubunda ifadə olunub. Bayden hazırkı vəziyyəti Cənubu Qafqazda davamlı sülhə nail olmaq üçün mühüm imkan kimi qiymətləndirib: “İndi Cənubi Qafqazda davamlı sülhə nail olmaq üçün mühüm imkana bəslənən ümid zamanıdır. Amerika Birləşmiş Ştatları bütün Qafqaz və Trans-Xəzər regionunun çiçəklənməsinə imkan verəcək Azərbaycan ilə Ermənistan arasında diplomatik təmasların intensivləşdirilməsinə və Azərbaycanın iqtisadi, nəqliyyat və insanlararası əlaqələrinin qurulmasına kömək etməyə hazırdır”.\nMəktubda, həmçinin, ABŞ-ın qarşıdan gələn illər və onilliklərdə Azərbaycanla münasibətləri daha da genişləndirmək arzusu ifadə olunub. Bu, Azərbaycana verilən böyük dəyər olamaqla bərabər, Azərbaycan Prezidentinin yürütdüyü siyasətin yüksək qiymətləndirilməsidir.\nABŞ fərqindədir ki, regionun geosiyasi dinamikası Azərbaycanın, onun Liderinin fəaliyyəti ilə sıx bağlıdır. Özünün xarici siyasətində regional əməkdaşlığa, təhlükəsizliyə və nəqliyyat-logistik infrastrukturun inkişafına üstünlük verən Azərbaycan Prezident İlham Əliyevin yürütdüyü xarici siyasət sayəsində regional lider kimi mövqeyini möhkəmləndirib və torpaqlarını təkbaşına işğaldan azad edən ölkəmizin yaxın gələcəkdə mövqelərinin daha da güclənəcəyi şübhəsizdir.\nBütün bunların həyata vəsiqə qazanmasında dövlət başçımızın şəxsi nüfuzu əsas faktor kimi çıxış edir və ABŞ bu reallığı təsdiqləyir, Azərbaycanla əlaqələrə yüksək dəyər verir. Bütün bunlar ölkəmizin və onun Liderinin dünyada böyük nüfuzundan, Prezidentin gördüyü işlərin, irəli sürdüyü təşəbbüslərin beynəlxalq arenada yüksək qiymətləndirilməsindən irəli gəlir.


IR • GROUP | filter torbalar\nTəmiz bir mühit bütün insanların həyat hüququdur. Mühüm olan ətraf mühitin təmizlənməsi deyil, çirklənməməsidir.\n✓ Həyat keyfiyyətini artırmaq.\n✓ İstədiyiniz keyfiyyətli havanı əldə etmək.\n✓ Zərərli virusları və bakteriyaları məhv etmək.\nHəyatın keyfiyyətini yüksəltmək və müxtəlif sənaye sahələrində keyfiyyətli hava əldə etmək üçün havalandırma qurğularında xarici mühitdəki toz, torpaq və istənilən obyektlərin saxlanılması, zərərli virus və bakteriyaların azaldılması üçün filterlərdən istifadə edilməlidir. Havalandırma qurğularında istifadə olunan filter torbaları müəyyən dövrdə dəyişmək çox vacibdir.\n90-100° C- ə davamlı.\nBu Filter torbalar əlavə olmayan 100% saf polipropilen mikrofiberlərdən meydana gəlir. Son dərəcə keyfiyyətli lif strukturu yüksək filtrasiya effektivliyi və böyük kontakt sahəsi yaradır. Polipropilen, yağları cəlb etmək üçün su hidrofobik və oleofilik xüsusiyyətlərinə malikdir və suyu həll etmək üçün filter torbalar yağları ayırmaq və çıxarmaq imkanı verir. Polipropilen torbalar incə kimyəvi maddələr, qida, içkilər və dərman üçün uygundur.\n135-150° C- ə davamlı.\nPolyester filter torbaları etibarlı, davamlı performans təmin edir və digər materiallardan hazırlanmış filter torbalara nisbətən daha yüksək ağır yüklənməyə davamlıdır. Polyester filter torbalar, qida emalı , kimyəvi emal, ümumi sənaye emalı və istehsalat daxil olmaqla müxtəlif sənaye sahələrində istifadə olunur. Bu filter torbalar yüksək keyfiyyəti, etibarlılığı və sənaye mühitində dayanıqlığı ilə tanınır.\nMeta –Aramid filter torbasına Nomex filter torbasıda deyilir. Bu filterlər yüksək intensivliyi, yaxşı sürtünmə və qatlama müqavimətinə mənsubdur. Toz kollektorlarına (dust collector) böyük dəyişiklik edilmədən sistem filtrasiya qabiliyyətini 50-150% artırmaq olur.Əsas xüsusiyyətlərindən biri də yüksək temperatura dayanıqlı olmasıdır.\n135-145° C -ə davamlı.\nNylon monofilament (NMO) filter torbaları xüsusi, filtrasiya dərəcəli tordan hazırlanır. Naylon iplər dəqiq toxunur və sabit, ardıcıl açıqlıqlarla istilik sabitləşir. Istilik sabitləşdirilmiş toru asanlıqla deformasiya etmir. Yüksək filtrasiya performansına malikdir. Dəstəkli yan tikişlər mayenin kənara keçməsinin qarşısını alır. Kobud, qatı parçacıqların çıxarılması üçün effektiv filter sistemidir.\nTeflon 100% sintetik lif istifadə edilərək hazırlanmışdır. Həm qatı, həm də duzlu hissəcikləri çıxarmaq və yüksək kir tutma qabiliyyətinə malikdir. Bütün sənaye standartlarına uyğunluğu və xüsusi ölçüləri mövcuddur. Geniş kimyəvi uyğunluğa malikdir.Yüksək axına malik olduğu üçün aşağı təzyiq sahəsi yaradır.\nƏhəng və Gips Zavodu\nMebel və Kağız Sənayesi\nƏhməd Rəcəbli 205, Atlas plaza 3-cü mərtəbə, Nərimanov ray / Bakı\n© IR Group. Bütün hüquqlar qorunur.


Bi̇z | Evasafarova.com\nMən necə səyahət yazarı oldum?\nYəqin ki, dövrümüzdə bir çoxlarınız blogerlərin necə məşhur olması və ya sadəcə bloqlarına necə vaxt ayırmasından gileylənir. Burada mən sizə necə səyahət yazarı olmağı qərara almağım və niyə NİNJA PARENTS adında qərarlaşdığımı yazacam.\nNinja sözü eyni zamanda bir neçə işi eyni anda edə bilən insana verilən tituldur. Biz də işləyən və aktiv həyatı olan valideynlər kimi əslində hamımız Ninjayıq. Əgər siz buranı oxuyursunuzsa, eyni zamanda, bizi tapmısınızsa, təbrik edirəm, siz də Ninjasınız və bundan sadəcə qürur duymalısınız.\nBloqumun uğurlu olmasının yeganə səbəbi yazdığım mövzuların ölkəmizdə aktual olmasıdır. Uşaqla səyahəti hamı pisləyir, gedən də, getməyən də. Amma hər iş və sahədə olduğu kimi, bu sahəni də dərindən biləndə, əslində hər şeyin necə asan olduğunu görəcəksiniz.\n#uşaqlarlasəyahət #biznestəlimi #mentor #turizmçi\nBeləliklə kanalımıza xoş gəlmisiniz!\nƏməkdaşlıq təklifinizi qeyd edin:\nSorğunuz üçün təşəkkür edirəm!\nVyanadakı Madame Tussauds Muzeyi və qiymətlər


Google şirkəti Google+ sosial şəbəkəsini bağlayacaq: Səbəb nədir? » Windows-az.com - Pulsuz proqramlar, dərsliklər, yükləmələr, əməliyyat sistemləri, oyunlar və əyləncə\nBaş səhifə » Digərləri » Xəbərlər » Google şirkəti Google+ sosial şəbəkəsini bağlayacaq: Səbəb nədir?\nGoogle şirkəti Google+ sosial şəbəkəsini bağlayacaq: Səbəb nədir?\nWall Street Journal saytının verdiyi məlumata əsasən Google şirkəti Google+ sosial şəbəkəsində sistem boşluğu aşkar edərək onu gizli saxlamışdır. Şirkət bunu öz nüfuzuna zərərin dəyməsi və nizamlayıcı orqanlar tərəfindən diqqətin yönəlməsi qorxusundan edib. Beləliklə şirkət Google+ sosial şəbəkəsini gələn ilin Avqust ayında bağlayacaq. Lakin servisin korporativ versiyası G-Suite biznes müştərilər paketinin daxilində fəaliyyətini davam etdirəcək.\nGoogle etiraf edib ki, 2011-ci ildə təqdim olunmuş Google+ sosial şəbəkəsi nəticə etibarilə istifadəçilər arasında böyük məşhurluq qazana bilmədi. Bundan əlavə olaraq şirkət Google hesablarının sahiblərinin özəl məlumatlarının və Android cihazlarının təhlükəsizlik sistemlərində yaranmış problemlərdən də danışdı. Bu ilin əvvəlindən başlayaraq Google Project Strobe komandası API Google istifadə edən kənar tərtibatçıların, istifadəçilərin hansı məlumatlarını əldə etdiklərini yoxlayıb.\nYoxlanış əsnasında məlum olub ki, API Google+ sistemində boşluq olub və o boşluqdan istifadə etmiş tərtibatçılar istifadəçilərin açıq şəkildə təqdim etmədikləri ümumi hesab məlumatlarını əldə edə bilərmişlər. Əldə olunmuş potensial istifadəçi məlumatları arasında istifadəçinin adı, elektron poçt ünvanı, cinsi, yaşı və hesab fotosu var. Şirkət qeyd edib ki, məlumatlar arasında istifadəçilərin mesajları və onların kontaktlarındakı telefon nömrələri olmayıb.\nMəlumata əsasən şirkət bu sistem boşluğunu bu ilin Mart ayında aşkar edib və onu tez bir zamanda aradan qaldırıb. Şirkətin məlumatınsa əsasən bu sistem boşluğu sayəsində 500.000-ə yaxın Google+ hesabının məlumatları əldə olunmuş ola bilır. Lakin istintaq çərçivəsində kənar tərtibatçıların bu məlumatardan istifadə etdiklərinə dair bir sübut aşkar edilməyib. Məlumata əsasən kənar tərtibatçılar 2015-ci ilin Mart ayından bu ilin Mart ayına kimi istifadəçilərin özəl məlumatlarını əldə etmiş ola bilərlər.\nGələn ilin əvvəlində Google şirkəti 2 yeni smartfon modeli təqdim edə bilər


"Əli Həsənovun vəzifədə olduğu dönəmdə..." - Rauf Arifoğlu » Sfera.az Azərbaycanda özəl xəbərlər, araşdırmalar, təhlillər və müsahibələrin tək ünvanı\n"Yeni Müsavat” qəzetinin baş redaktoru Rauf Arifoğlu yenisabah.az-a müsahibə verib. Gündəm mövzuları haqda görüşlərini ifadə edən baş redaktor mətbuatın mövcud problemləri və problemlərin həll olunması istiqamətində təkliflərini də səsləndirib. Diqqət çəkən məqam isə Rauf Arifoğlunun Prezidentin sabiq köməkçisi Əli Həsənov haqda verdiyi açıqlamadır.\nSfera.az Rauf Arifoğlunun birmənalı qarşılanmayan həmin fikirlərini olduğu kimi təqdim edir.\n- Bu problemlər gözümüzdən qaçmayıb. Gözümüzü çıxartmaqla təhdid edən problemləri görməmək mümkün deyil axı. Bu barədə Əli Həsənovla şəxsən söhbət eləyərkən də dəfələrlə demişəm, təkliflər irəli sürmüşəm. Əli Həsənovun vəzifədə olduğu dönəmdə ard-arda müsahibələr vermişəm, bu sahədə böyük problemin olduğunu dəfələrlə yazmışam. Onun xoşuna gəlməyib, iradlar edib. Amma belə bir fikir də deyirdi: "Mövcud informasiya siyasətini mən hazırlamamışam, sadəcə mənə hazır verilmiş bir siyasəti idarə edirəm"… Təbii ki, onun dediyi kimi deyildi, Əli Həsənov ölkədə medianın çərçivələrinin, azadlıqlarının daha da daralması üçün özünün ciddi töhfələrini vermis bir məmurdur. Lakin məsələ budur ki, Əli Həsənov vəzifəsindən gedib. İnformasiya sahəsi onun dövründə necə problemli və fəlakətli vəziyyətdə idisə, indi də elədir. Düşünürəm ki, tezliklə bu sahəni düzəltmək lazımdır. Dövlət bu sahəyə öz münasibətini müəyyənləşdirməlidir, çünki bu müəyyənləşməyib. Hesab edirəm ki, ümumilikdə mediaya, onun mövzularına, tənqid imkanlarına çərçivə qoyulmamalıdır. Özünüsenzura mühiti aradan qaldırılmalıdır. Tənqid "importnı mal" olmamalıdır, Azərbaycana xaricdən, ''mühacir mediasından'' xitab etməməlidir. Medianın istər maddi, istərsə də digər asılılıqları var. Reklam haqqında qanun dəyişdirilməlidir. Reklam və elanların bölgüsündə ədalət prinsipi həyata keçirilməlidir. Mətbuat Şurasının statusu müəyyənləşdirilməlidir, hətta dəyişməlidir… Bir sözlə, hakimiyyətdə baş verən inqilabi dəyişiklik mətbuat-media sektorunda da baş verməlidir.\nXatırladırıq ki, Əli Həsənov vəzifədən gedərkən Rauf Arifoğlu facebook statusu yazaraq ölkədə ağ inqilabın baş verdiyini qeyd etmişdi. Həmin statusu təqdim edirik:


Nurlana Əliyeva barəsində ARAŞDIRMA BAŞLAYIB... - İDDİA » XalqXeber.Az | Son xeberler Azerbaycan xeberleri\nXalqXeber.Az » Aktual » Nurlana Əliyeva barəsində ARAŞDIRMA BAŞLAYIB... - İDDİA\nNurlana Əliyeva barəsində ARAŞDIRMA BAŞLAYIB... - İDDİA\nBakı Slavyan Universitetinin sabiq rektoru Nurlana Əliyeva barəsində araşdırma başladılıb. TİA.Az-ın əldə etdiyi özəl xəbərə görə, keçmiş rektorun ayağında külli miqdarda yeyinti olduğuna dair əsaslı şübhələr müəyyən edilib. Hazırda onun rektorluğu dövründə yol verilən mənimsəmə halları ilə bağlı təftiş aparılır.\nMəlumatda bildirilir ki, BSU-da olan maxinasiyalar barəsində sorğu-sual başlanıb, ilkin istintaq hərəkətləri aparılır. Qeyd edək ki, N.Əliyeva rektor olduğu dönəmdə ondan tez-tez narazılıq edilib, ali məktəbin fasadındakı mozaikanı sökdürməsi isə etirazlara səbəb olub.\nO, keçmiş deputat Hadı Rəcəbli ilə qudadır. Aparılan araşdırmalar barəsində yeni səhih xəbərlər əldə etməyə çalışırıq. Onu da deyək ki, universitetə yeni rektor namizəd irəli sürülüb. Onun kimliyi haqda məlumatlı olsaq da, dəqiqləşdirməyə çalışırıq.


Flekosteel ilə müştəri Flekosteel - Tədqiqatlarda Flekosteel?\n3.5/10 8:46 Titus Benson\nƏlavə ağrıların aradan qaldırılması üçün daxili məsləhət olaraq, Flekosteel tətbiqi yaxınlarda göstərildi. Flekosteel istifadəçilərin müsbət təcrübələrindən bəhs edən Flekosteel artan populyarlıqlarını izah edir.\nTest və Təcrübə Flekosteel kömək edə biləcəyini təsdiqləyir. Veb saytımızda siz hər şeyi öyrənəcəksiniz.\nFlekosteel haqqında məhsul məlumatları\nMəhsul, tanınmış fəaliyyət mexanizmlərini istifadə edərək, təbii bir reseptə əsaslanır və pozucu yan təsirləri minimuma endirmək baxımından mümkün qədər xeyli qənaətbəxş olmaq üçün yaradılıb.\nAxı, provayder hədsiz ruhlandırır. Qəbul tibbi reçetesiz mümkündür və təhlükəsiz bir əlaqə vasitəsilə həyata keçirilə bilər.\nFlekosteel istifadəsi üçün hər cür səbəblər:\nFlekosteel bir dərman deyil, çox yaxşı sindirilebilir və aşağı yan təsirlərdir\nOrtaq ağrıların aradan qaldırılmasında kömək edən müalicələr ümumiyyətlə reçeteyle tək qalır -Flekosteel internet üzərindən xoş və ucuz bir şəkildə sifariş edə bilərsiniz\nBirgə problemləri aradan qaldırmaqdan bəhs edirsinizmi? Çox istəmirəm? Buna görə heç bir səbəb yoxdur, çünki təkcə səni düzəltmək üçün şansınız var və heç kimin əmrini eşitmir\nFlekosteel istifadə edərkən hansı nəticələr Flekosteel?\nFlekosteel müxtəlif araşdırma nəticələrinə baxdığına və Flekosteel necə Flekosteel görmək olduqca asandır.\nBiz artıq bu əmri yerinə yetirdik. Təsirin qiymətləndirilməsi paketin broşürü əsasında qiymətləndirilmiş, sonra da xəstə hesabatlarının təhlili aparılmışdır.\nFlekosteel ilə əlaqəli bütün məlumatlar istehsalçıdan və ya müxtəlif xarici mənbələrdən gəlir və tədqiqatlar və tədqiqat nəticələrində də ola bilər.\nFlekosteel xüsusilə təsirlərin əksəriyyəti üçün əhəmiyyətli olan maddələrdir.\nHazırkı doza, adətən, kifayət deyil, məhsulla deyil. Və bu məhsulu%% Ecoslim kimi digər məqalələrdən fərqləndirir.\nBəzi istehlakçılar ilk növbədə komik bir seçim kimi görünə bilərlər, baxmayaraq ki, daha yeni araşdırmalara baxarsanız, bu maddə birgə ağrıların azaldılmasında faydalı olur.\nBelə ki, Flekosteel komponentlərinin Flekosteel nədir?\nQablaşdırma və bir neçə həftəlik tədqiqat araşdırmalarına nəzər yetirdikdən sonra, Flekosteel əhəmiyyətli nəticələr Flekosteel müsbət idi.\nMəhsul fərdi komponentlərin köməyi ilə dəstəklənən effektiv mexanizmlər üzərində qurulur.\nMəhsul buna görə də buna qarşı və nə qarşı, nə də yanında işləyir ki, bu faktiki olaraq birləşmələri istisna edir.\nMəqalə ilk növbədə qəribə bir şey ola bilərmi? Bəlkə hər şeyi həqiqətən rahat hiss etmək üçün vaxt lazımdır?\nDürüst olmaq üçün bir az vaxt tələb edir və istifadə başında vücudunuzda tanımadığı bir duyğu həqiqətən də ola bilər.\nFlekosteel istifadəçilərinin Flekosteel həmçinin müşayiət edən halların baş vermədiyini göstərir.\nAşağıdakı amillər bu vasitənin istifadəsinin qarşısını almaq deməkdir:\nÇətinliklərinizə qarşı mübarizə üçün pul sərf etməyinizi xahiş edirəm.\nOrtaq funksiyanı inkişaf etdirməyiniz təsir etməyəcəkdir.\nHesab edirəm ki, təyin olunmuş nöqtələrdə özünüzü tapmırsınız. Probleminizi necə həll edəcəyinizi və bu barədə bir şey etmək üçün necə başa düşəcəksiniz. Sizin məsələni həll etmək məsləhətdir!\nHesab edirəm ki, Flekosteel çox böyük kömək ola bilər!\nƏlbəttə ki, istifadənin rahatlığı, hətta düşünmək və ya hətta müzakirə etmək üçün hər hansı bir narahatlıq haqqında heç bir şübhə yoxdur.\nFlekosteel hər zaman mobil və heç kim Flekosteel. Nəhayət, şirkətin rəhbərliyinə tez baxarsanız, ərizənin vaxtı və ya vaxtı barədə mütləq başqa bir sualınız olmayacaq.\nMüntəzəm olaraq, ilk istifadə etdikdən sonra məhsul bir neçə həftədən sonra fərqlənir və istehsalçıdan sonra daha kiçik uğurlar əldə edilə bilər.\nAraşdırmalarda Flekosteel tez-tez istifadəçilər tərəfindən qısa bir təsirə sahib oldu və ilk dəfə yalnız bir müddət davam edir. Uzunmüddətli istifadəsi ilə bu nəticələr təsdiqlənmişdir ki, istifadə etdikdən sonra da nəticələr qalıcıdır.\nBəzi mesajlar əksinə, əzmkarlığa və ən azı bir neçə həftəyə qədər məhsuldan istifadə etmələrinə baxmayaraq, müvafiq olaraq mənalıdır. %% Biomanix ilə müqayisə etsəniz, bu təəccüblü ola bilər. Bundan əlavə, daha çox məlumat üçün müştəri xidməti qeyd edin.\nFlekosteel kimi bir vasitə olduğunu bilmək üçün, ictimai medianın və başqalarından araşdırmaların nəzərdən keçirilməsinə dəyər. Araşdırma nəticəsində heç bir zaman əsla kömək edə bilməzlər, çünki onlar olduqca bahalı və adətən yalnız dərmanlar daxildir.\nBütün fərdi nəticələr, qərəzsiz testlər və test nəticələrinin təhlilinə əsaslanaraq, Flekosteel nə dərəcədə üstünlük təşkil Flekosteel :\nBu reklam edilmiş məhsulun köməyi ilə gözəl yeniliklər\nƏlbəttə ki, bunlar Flekosteel süzülmüş təhlillərdir və Flekosteel hər birinə fərqli şəkildə hücum edə bilər. Lakin bütövlükdə nəticələr əhəmiyyətli və mən proqnozlara cəlb oldum, nəticə sizin üçün çox qənaətbəxş olacaq.\nBir istehlakçı kimi, təhlükəsiz aşağıdakıları gözləyirik:\nBu məhsul haqqında mənim əsas fikirim\nBu maddələr diqqətli seçim və kompozisiya ilə təsirlənir. Bir çox istifadəçi hesabatını və satış qiymətini unutmamalıyam: hətta bu çox yaxşı səbəblərdir.\nBuna görə də, bu təfsiri açıq bir satın alma tövsiyəsi ilə sonlandırırıq. Xülasə sizi razı saldıqda, bilmədiklərinizin təsirsiz imitasiya edilməməsi üçün məhsulun təchizatçıları haqqında əlavə məlumatı nəzərdən keçirmək məsləhətdir.\nMühüm üstünlük: istənilən vaxt asanlıqla gündəlik rəftara inteqrasiya edilə bilər.\nNəticədə, məhsulun hər cəhətdən həyəcanlandığı, bu cəhd etmək üçün dəyərli olduğunu söyləmək olar.\nDeneme zəmanət verilir.\nMəhsulun təəccüblü bir istisna olduğunu söyləmək üçün birgə funksiyanı inkişaf etdirmək üçün kifayət qədər məhsullar sınamışam.\nDaha əvvəl ifadə edildiyi kimi: həmişə burada göstərilən mənbədə məhsula baxın. Tanıdığım məhsulun üstün effektivliyi ilə təklif etdiyimizdən bəri başqa bir tədarükçüdən daha ucuz sifariş verəcəyini düşündüm. Nəticə sinir bozucu idi.\nBurada sadalanan bütün linklərdən öz məhsullarımı alıram, buna görə də, mənim təklifim, məhsulu orijinal istehsalçiyə birbaşa daxil olacağınız kimi, sadalanan veb ünvanlarından sifariş etməkdir. Biz Ebay və ya Amazon və ya digər sifarişçilər kimi onlayn pərakəndə olanlardan belə əmrlər verməmirik, çünki malların həqiqiliyinin və təcrübəmizdə təqdirin təmin edilmədiyini təmin edir. %% Titan Gel ilə müqayisə etsəniz, bu təsir edicidir. Eyni şəkildə, eczacınızı sınamağa ehtiyacınız yoxdur.\nÇarəni yalnız test etdiyimiz satıcıdan satınalın, çünki burada, doğrulanmamış satıcılardan fərqli olaraq, şəxsi gizlilik qoruyucu, məxfi və ən az etibarlı deyil.\nAnaliz edilmiş və təhlükəsiz web ünvanları ilə tərəddüd etmədən işləyə bilərsiniz.\nMənim məsləhətim: Daha kiçik bir nömrə yerinə bir səhm satın aldığınız zaman vahid başına xeyli xeyli daha münasib olur və vaxtınızı qorumur. Məhsulun artırılmasını gözləyərkən təsiri gecikdirmək nəticədə sinir bozucu olur.


"Əhməd bəy Ağaoğluna mütləq heykəl qoyulmalıdır"\naccess_time16/04/2019 12:10 folder_openArxiv\nDilqəm Əhməd: "O, paytaxt Bakının erməniləşdirilməsinin qarşısını alan şəxs olub"\n"Təkcə Ağaoğlu yox, onun övladları da Türkiyə tarixində mühüm iz qoyub. Buna görə də Türkiyə dövləti də onun yubileyini yüksək səviyyədə keçirməlidir"\nMəlum olduğu kimi, Prezident İlham Əliyev görkəmli publisist və tənqidçi, tanınmış hüquqşünas və şərqşünas alim Əhməd bəy Ağaoğlunun anadan olmasının 150 illiyi ilə bağlı sərəncam imzalayıb. Sərəncamda vurğulanıb ki, Əhməd bəy Ağaoğlu ötən əsrin əvvəllərindən etibarən Azərbaycanda və onun hüdudlarından kənarda cərəyan edən mürəkkəb ictimai-siyasi proseslərdə fəal iştirak edib. Eyni zamanda milli oyanış hərəkatının ön sıralarında dayanan vətənpərvər şəxsiyyət, müsəlman Şərqində müasirləşmə siyasətinin ardıcıl tərəfdarı kimi tanınıb. Ümumxalq mənafeyinin qorunması naminə çoxşaxəli, bədii-publisistik və elmi-nəzəri irs yaradıb. İctimaiyyət nümayəndələri görkəmli mütəfəkkir Əhməd bəy Ağaoğlunun yubileyi ilə bağlı verilən qərarı yüksək dəyərləndiriblər. Onların fikrincə, bu Sərəncam Azərbaycan və Türkiyənin ictimai-siyasi həyatında mühüm rol oynamış Ə.Ağaoğlunun həyat və yaradıcılığının daha dərindən öyrənilməsinə geniş imkanlar yaradacaq.\nAraşdırmaçı-jurnalist Dilqəm Əhməd də Əhməd bəy Ağaoğlunun 150 illik yubileyi ilə bağlı "Şərq”ə müsahibəsində sərəncama görə dövlət başçısına minnətdarlığını ifadə edib və mütəfəkkirlə bağlı planlarının olduğunu söyləyib. Məlumat üçün qısaca bildirək ki, müsahibimiz Azərbaycan Xalq Cümhuriyyəti və mühacirət tarixi ilə bağlı zəngin materiallara, nadir sənəd və fotolara sahibdir. Dövrlə bağlı - "Fərqlilər”, "Mühacirlərin dönüşü”, "Bir ildən Yüz ilə”, "Milliyəti türk” və s. kitabların müəllifidir. Fəaliyyəti ərzində Azərbaycan tarixinə 50-yə yaxın yeni foto və tarixi sənəd qazandırıb.\n- Dilqəm bəy, görkəmli ictimai-siyasi xadim, jurnalist, türkoloq Əhməd bəy Ağaoğlunun 150 illiyi ilə bağlı verilən Sərəncamını necə dəyərləndirirsiniz?\n- Cənab Prezidentə bu sərəncam üçün təşəkkür edirəm. Mən şəxsən yanvar ayından etibarən sərəncamın çıxmasını gözləyirdim. Təəssüf ki, bəzən elmi qurumlar, cəmiyyətlər mühüm işləri həyata keçirmək üçün dövlətin addım atmasını, yuxarıdan qərarın verilməsini gözləyirlər. Digər tərəfdən sərəncam imzalanarkən dövlət müəyyən qədər vəsait də ayırır ki, bu da nəticədə işin görülməsinə səbəb olur. Amma sərəncam gözləmədən iş görənlər də hər zaman olur. Əhməd bəy Ağaoğlu beynəlxalq elmi konfransda iştirak edən ilk azərbaycanlıdır. Erməni və rus zülmünə qarşı azərbaycanlıları təşkilatlandıran, onların qisasını alan ilk həmyerlimizdir. Nəhəng irs qoyub. Bu baxımdan onun doğumunun 150-ci ildönümünün dövlət səviyyəsində keçirilməsi vacib idi.\n- Araşdırmaçı-jurnalist və dövrü tədqiq edən şəxs kimi Əhməd bəy Ağaoğlunun vətənpərvər şəxsiyyətini, zəngin fəaliyyətini necə qiymətləndirirsiniz?\n- Birinci rus inqilabı nəticəsində Çar Rusiyasında baş verən dəyişikliklərin təsiri, şübhəsiz ki, Cənubi Qafqaza da gəlib çatmışdı. Bizim ziyalılar, maarifçilər ilk ictimai-siyasi qəzetləri çap edir, Dumada təmsil olunur, açıq şəkildə mübarizə aparırdılar. Bu dövrdə ən öndə olan şəxsiyyətlərimiz Əhməd bəy Ağaoğlu, Əli bəy Hüseynzadə, Əlimərdan bəy Topçubaşov, Məhəmmədəmin Rəsulzadə və başqaları idi. Amma Rəsulzadənin də haqlı olaraq dediyi kimi, Əhməd bəyin ozamankı fəaliyyəti oyanış tarixində başlıca bir dövrdür. Bütün düşmən təbliğatçıların o dövrdə ən çox vurduqları və hər cür ittihama hədəf aldıqları şəxsiyyət o idi. Nəyə görə? Çünki Əhməd bəy bu dövrdə erməni-türk qırğınına görə Peterburq qəzetlərində azərbaycanlıları ittiham edən erməni və rus müəlliflərə elə həmin qəzetlərdə məqalə yazaraq cavab verirdi. Çar Rusiyasının ali məmurlarının qarşısında ermənilərin Bakı ilə bağlı planlarını ifşa edirdi. Tarixçi Fərhad Cabbarovun bu yaxınlarda bir mühazirəsini dinlədim. Ermənilər Bakıdakı türk, müsəlman kəndlərini yox etmək üçün plan qurublar, mərkəzə yazıblar ki, müsəlmanlar "vəhşidirlər”, neft istehsalına mane olurlar, ona görə də Balaxanı, Ramana, Suraxanı, Zabrat kimi kəndlər köçürülsün. Təsəvvür edin, ermənilər neft amilini önə çəkərək Bakını tamamilə erməniləşdirmək istəyiblər. Buna isə məhz Əhməd bəy Peterburqa gedərək mane olub. Belə bir adama Bakıda heykəl qoyulmalıdır. Əhməd bəy Daşnaksütyun partiyasının azğınlaşdığını görüb onlara qarşı Difai partiyasını yaradıb. 20 fevral-6 mart 1906-cı ildə Tiflisdə Qafqaz canişini Vorontsov-Daşkovun sədrliyi altında keçirilən erməni-müsəlman barışdırıcı qurultayında Azərbaycan nümayəndələri arasında yer alıb. Əhməd bəy 1905-ci ildə Bakıda Əli bəy Hüseynzadə ilə birlikdə Hacı Zeynalabdin Tağıyevin vəsaiti ilə "Həyat” qəzetini buraxmağa başlayıb. 1906-cı ildə "İrşad” qəzetini, ertəsi il eyni zamanda türkcə və rusca "Tərəqqi” qəzetlərini nəşr edib.\n- Əhməd bəy Ağaoğlunun daha çox Türkiyədəki ictimai-siyasi fəaliyyəti ilə ön plana çıxır. Onun mühacirət həyatı barədə nə deyə bilərsiz?\n- Çar hakimiyyətinin ciddi təqib etdiyi Əhməd bəy 1909-cu ildə İkinci Məşrutiyyət elan edildikdən sonra Türkiyəyə gedib. Burada Parisdə oxuyarkən dostlaşdığı Əhməd Rza bəy və doktor Nazim vasitəsi ilə "İttihad və Tərəqqi” cəmiyyətinə üzv olub. Həmin il Maarif Nazirliyində ibtidai təhsil müfəttişi təyin edilib. Süleymaniyyə "İttihad və Tərəqqi” klubunun rəisi olub, 2-3 il içərisində İstanbulda fransızca "Gənc Türk” və türkcə "Tərcümani-həqiqət” qəzetlərinin baş redaktoru işləyib. Bu dönəmdə Ziya Gökalp, Yusif Akçuraoğlu, Məhəmmədəmin Yurdaqulla bərabər "Türk Ocağı”nı qurub. 1910-1914-cü illərdə "Xalqa doğru”, "Siratül-müstəqim”, "Türk Yurdu” kimi mətbuat orqanlarında iştirak edib. 1911-1912-ci illərdə İstanbul Universitetində "Türk mədəniyyəti tarixi” kafedrasının müdiri olub. 1915-ci ildə Afyonkarahisar millət vəkili seçilib. Həmin il "İttihad və Tərəqqi”nin Ümumi Mərkəzinin üzvü olub. 1915-ci ildə İstanbulda yaradılan "Rusiya Türk-Tatar Müsəlmanlarının Hüquqlarının Müdafiəsi üzrə Komitə”yə daxil olub. Azərbaycan Cümhuriyyətinin qurulmasından sonra Əhməd bəy Bakını işğaldan azad etməyə gələn Qafqaz İslam Ordusunun komandanı Nuru Paşanın siyasi müşaviri kimi Vətənə qayıdıb. Həmin ilin 7 dekabrında yaradılan Azərbaycan Parlamentinə Qarabağdan millət vəkili seçilib. Əhməd bəy 1919-cu ildə Azərbaycanın müstəqilliyinin tanıdılmasını əsas məqsəd kimi qarşısına qoyan, Əlimərdan bəy Topçubaşovun sədri olduğu Sülh Heyətinə daxil edilib. Amma ermənilərin fitnəsi nəticəsində ingilislər onu İstanbulda "ermənilərə zülm etmək, erməni qırğınına qatılmaq” ittihamı ilə suçlayıb Malta adasına sürgün ediblər. Əhməd bəy adada əsir qaldığı müddətdə xatirələri ilə yanaşı, "Üç mədəniyyət” və "Könülsüz olmaz” əsərlərini qələmə alıb. 1921-ci ildə Ankara hökuməti onu Maltadakı başqa əsirlərlə birgə ingilis əsirlərinə dəyişdirib. Bundan sonra Əhməd bəy ömrünü Cümhuriyyət Türkiyəsinə həsr edib. Atatürk hökuməti ilə isti münasibətlər quran Əhməd bəy öncə Türk Qurtuluş hərəkatına qoşularaq İrşad Heyətinin üzvü, 1921-1923-cü illərdə isə Mətbuat ümum müdiri işləyib. Daha sonra Ankara və Türkiyənin səsini dünyaya yayan yeganə yayım vasitəsi durumundakı "Hakimiyyəti-milliyyə” qəzetinin ümummüdiri və baş redaktoru olub. 5 noyabr 1925-ci ildə Mustafa Kamal Atatürk Ankara Hüquq Məktəbini açıb. Əhməd bəy bu məktəbdə hüquq fakültəsinin qurulmasında fəal iştirak edib və hüquqi-əsasiyyə professoru olub. Məktəbdə bu fənn üzrə ilk dərsi 1925-1926-cı illərdə o tədris edib. 1928-ci ildə "Türk Ocağı” Ağaoğlunun "Üç mədəniyyət” kitabını nəşr etdirib. 7 avqust 1930-cu ildə müxalif "Sərbəst Firqə” qurulub. Onun rəhbərləri içərisində Fəthi bəy və Nuri bəylə birgə Əhməd bəy də olub. Atatürkün göstərişi əsasında qurulan bu partiyadakı fəaliyyəti ilə bağlı Əhməd bəy "Sərbəst firqə xatirələri” adlı əsərini yazıb. 1933-cü ildə onun "Dövlət və fərd” kitabı çap olunub. 1933-cü ildə gündəlik "Akın” qəzetini buraxmağa başlayıb. Yəni Əhməd bəyin bu cür geniş fəaliyyəti var. O, yeganə şəxsiyyətdir ki, həm Osmanlı, həm Azərbaycan, həm də Türkiyə parlamentində millət vəkili olub.\n- Maarifçilik və dövlətçilik tarixində mühüm rol oynamış Əhməd bəy Ağaoğlu irsinin dərindən araşdırılmadığı, hətta ideyalarının düzgün anlaşılmadığı deyilir. Sərəncam fonunda Ağaoğlunu daha dəqiq və geniş araşdırmaq imkanları varmı?\n- Ötən əsrin əvvəllərində yetişən ziyalılarımız elə gərgin, fərqli ictimai-siyasi mühitlər görüblər ki, hər 10 ildə müəyyən fərqli düşüncələrə sahib olublar. Necə ki, Məhəmmədəmin Rəsulzadə Hümmət təşkilatı ilə fəaliyyətə başladı, amma daha sonra düşüncələri tamamilə dəyişdi. Əhməd bəyin düşüncələrində də zamanla belə dəyişiklik olub. Əvvəlcə o, qatı şiə təəssübkeşi idi, daha sonra türkçülük görüşünü mənimsədi, ömrünün sonunda isə liberal dünyagörüşün təmsilçisi oldu. Əhməd bəy haqqında yazılan tənqidlərdən biri onun Azərbaycan Cümhuriyyətini elan edən Milli Şuranı tanımamasıdır. Bunu başa düşmək olar. Çünki Əhməd bəy 10 il idi ki, Osmanlıdakı ictimai-siyasi proseslərin içində idi, ona görə də Azərbaycanı Osmanlının tərkibində görürdü. Amma buna baxmayaraq qısa zamanda Əhməd bəy düşüncələrindən vaz keçdi. Ənzəlidə Tomsonla görüşən heyətdə yer aldı, parlamentdə millət vəkili oldu, Parisə yollanacaq Sülh Heyətinin tərkibində yer aldı. Əgər Əhməd bəy Parisə gedə bilsəydi, heyətimiz daha böyük uğur qazana bilərdi.\n- Hər görkəmli şəxsin yubileyi zamanı onun adının müxtəlif üsullarla əbədiləşdirilməsi məsələsi gündəmə gəlir. Ağaoğlu ilə bağlı xüsusi təklifləriniz nədir?\n- Əhməd bəyə Bakıda heykəl mütləq qoyulmalıdır. O, paytaxt Bakının erməniləşdirilməsinin qarşısını alan şəxs olub. Düzdür, onun adına Bakıda küçə var. Amma etiraf edək ki, paytaxt əhalisi Əhməd bəyi yetərincə tanımır. Abidənin qoyulması Əhməd bəy Ağaoğlu şəxsiyyətinin tanınmasında, eləcə də ona olan borcumuzun ödənməsində az da olsa rol oynaya bilər.\n- Tarixi şəxsiyyətlərlə bağlı maraqlı arxiv materialları, sənədlər, fotolar təqdim edirsiniz. Ə.Ağaoğlu haqqında hansısa sənəd, foto üzə çıxarmaq, xüsusi kitab hazırlamaq planınız varmı?\n- Bəli, artıq bir təklif almışam. İlin sonuna qədər şəxsi arxivimdə olan, eləcə də Türkiyə arxivlərində olan sənədlər əsasında bir kitab layihəm olacaq. Hazırda isə sərəncamdan öncə "Çapar Yayınları” olaraq Əhməd bəy Ağaoğlunun "Şuşa, Peterburq və Paris xatirələri” adlı kitabını nəşr etdik. Şəhərimizdəki kitab mağazalarında var. Həmçinin Ağaoğlu sərgisi də keçirəcəyik.\n- 150 illik yubileyi Türkiyə-Azərbaycan ortaq fəaliyyəti çərçivəsində həyata keçirmək mümkündürmü? Ağaoğlu Türkiyə üçün də mühüm şəxsiyyət sayılır...\n- Təəssüf ki, bugünkü Türkiyədə Əhməd bəy Ağaoğlu irsi yetərincə öyrənilmir. Ufuk Özcan, Fahri Sakal kimi azsaylı tədqiqatçılar onun irsini araşdırıb. Halbuki, təkcə Ağaoğlu yox, onun övladları da Türkiyə tarixində mühüm iz qoyub. Buna görə də Türkiyə dövləti də onun yubileyini yüksək səviyyədə keçirməlidir. Hələ ilin yarısı olmayıb, ümid edirəm ki, orada da nələrsə ediləcək. Ortaq fəaliyyət şərtdir.


Deputat Fazil Mustafa: "İlham Əliyevin siyasi iradəsi çox şeyi dəyişə bilər"\nDeputat Fazil Mustafa:"İlham Əliyevin siyasi iradəsi çox şeyi dəyişə bilər"\n– Müxalifət deyəndə, siz nəyi nəzərdə tutursunuz? Sosial şəbəkələrdə hər gün xalqı küçələrə çıxmağa səsləyib, xalq küçələrə çıxandan sonra “bizsiz küçələrə çıxmaq olmaz” deyənlərimi? Azərbaycanda əslində bir siyasi fürsətçilər zümrəsi var, hansısa bir aksiyadan, zəlzələdən, sosial fəlakətdən, müharibədən ekstremal bir dönüş baş verəcəyinə ümid edərək illərdir “müxalifət” şineli altında baş girləyirlər. Ümumiyyətlə, kimliyindən asılı olmayaraq, hər bir siyasi qüvvə çalışmalıdır ki, ölkədə xaotik iğtişaşa çevrilə biləcək hansısa hadisə baş verməsin. Çevrəmizdə baş verənlərin çox sayda nümunəsi var, belə bir iğtişaşdan sonra ölkə nə mövcud hakimiyyətə, nə də özünü demokratik sayan qüvvələrə qalacaq. Hansı qüvvələrin bu müqəddəs dövlətimizi necə xarabaya çevirə biləcəyini, yəqin ki, ağlı başında olan hər kəs proqnozlaşdıra bilər. Ona görə də hətta hakimiyyət inadkarlıq göstərsə belə, bütün müxalif siyasi qüvvələr mövcud iqtidarı dinc islahatlar yolu ilə problemləri çözməyə təşviq etməlidirlər. Özümüzü aldatmayaq, bu gün Azərbaycanda real demokratik islahatları gerçəkləşdirməyə imkanı çatan tək qüvvə prezident İlham Əliyevdir. Hətta komanda da demirəm, hazırda yalnız onun siyasi iradəsi müsbət mənada çox şeyləri dəyişə bilər. Ona görə də müxalifət bu məsuliyyətli dövrdə sağlam təkliflərini ortaya qoymalı, hakimiyyətlə siyasi dialoqun baş tutmasına ciddi-cəhdlər etməlidir.


Bu gündən dövriyyəyə yeni 5 larilik daxil olur – Marneuli FM\nCümə 14 Avqust 2020 / 11:12\nBu gündən 5 larilik əskinasların yenilənmiş forması istifadəyə veriləcək. Milli Bankın məlumatına görə yenilənmiş 5 larilik əskinaslar əvvəlki emissiyaların banknotları ilə olacaq.\nYenilənmiş 5 lariliyin keçmiş forması qorunub, ön tərəfində İvane Cavaxişvili adına Tbilisi Dövlət Universiteti, İvane Cavaxişvilinin yeni portreti, yaxşılaşdırılmış relyef və həcmlə fiksə edilib. Əskinasın arxa tərəfində isə Niko Pirosmanin “Qırmızı köynəkli balıqçı” və “Kalo” eləcə də Gürcüstanın Dövlət gerbi yer alıb.\n5 larilik yeni əskinas istifadəçi üçün asan şəkildə qəbul ediləndir və eləcə də müasir işarələrlə qorunub. Yenilənmiş 5 lariliyin müəllifi Baça Malazoniyadır.


“Bir millət, iki dövlət” şüarı ilə möhkəmlənən Türkiyə-Azərbaycan qardaşlığı hər zaman var olacaq”.\nBunu Türkiyə Böyük Millət Məclisinin sədri Mustafa Şentop bildirib.\nAzərbaycan, Pakistan, Türkiyə parlament rəhbərləri ilk iclasının Bakıda keçiriləcəyini bildirən M.Şentop qeyd edib ki, bu barədə qərar İslamabadda qəbul olunub. O deyib ki, əvvəllər xarici işlər nazirləri səviyyəsində üçtərəfli platforma var idi: “İndi bu platforma parlamentlər səviyyəsində yaradılır. Gələcəkdə isə dövlət rəhbərləri səviyyəsində üç ölkə arasında əlaqələrin daha da möhkəmləndirilməsinə xidmət edəcək beynəlxalq platforma, mexanizm yaranacaq. Ümid edirik ki, bu gün bu istiqamətdə önəmli addım atılacaq”.\nTBMM-in sədri bildirib ki, Türkiyə, Pakistan, Azərbaycan arasında xüsusi birlik, dostluq, qardaşlıq mövcuddur: “İkinci Qarabağ müharibəsində Türkiyə təmənnasız olaraq Azərbaycanın yanında yer aldı, öz siyasi və mənəvi dəstəyini verdi. Pakistan da Azərbaycana açıq dəstəyini ifadə edən ölkədir. Bu baxımdan dövlətlərimizin xüsusi bir birliyi, dostluğu var. Biz bunun platforma halına gəlməsini istəyirik”.\nSon 8 ayda 636 azərbaycanlı Almaniyadan sığınacaq istəyib: 353 nəfərə rədd, 1 nəfərə isə müsbət cavab verilib\nZakir Həsənov Aİ-nin xüsusi nümayəndəsi ilə görüşüb - Sərhəddəki vəziyyətlə bağlı müzakirə aparılıb


Göygöl Mərkəzi Xəstəxanası YOXSA Balçılı Publik Hüquqi Şəxs ? » Demokratik.Az\nDemokratik.Az » Xəbərlər » İqtisadiyyat » Göygöl Mərkəzi Xəstəxanası YOXSA Balçılı Publik Hüquqi Şəxs ?\n27 noy 2021, 11:07\n"Demokratik.Az"-ın əldə etdiyi məlumata görə, rayon xəstəxanasında çalışan orta tibb işçilərinin və texniki ştat işçilərinin böyük əksəriyyəti Balçılı kəndindəndir. Elə xəstəxanaya hazırda rəhbərlik edən Vasif Əliyevin özü də eyni kənddə yaşayır.\nİddiaya görə, xəstəxanaya işə alınan yeni işçilərin əsasən Balçılıdan olması Vasif Əliyevin aldığı və istədiyi rüşvəti sığortalayır. O da bildirilir ki, TƏBİB-in nümayəndəsinin iş müqabilində həmkəndlilərindən pul aldığını isbat etmək üçün qardaşlarına və digər ailə üzvlərinə məxsus bank kartlarına köçürmələri incələmək yetərli olar...\nİqtisadiyyat Nazirliyi ilə bağlı yeni FƏRMAN - Hansı qurumlar ləğv edildi?\nİcbari tibbi sığorta həkimləri niyə narahat edir - rəylər


Bu gün Müslüm Maqomayevin doğum günüdür » Operativ24\nBu gün görkəmli Azərbaycan və sovet opera və estrada müğənnisi (bariton), bəstəkar, SSRİ Xalq artisti Müslüm Maqomayevin doğum günüdür.\nHər bir bəşər övladının ölümündən sonrakı vaxt axarında böyük bir boşluq yaransa da, bunu Müslüm Maqomayev kimi cahanşümul sənətkara şamil etmək olmaz. Çünki onun zamanı heç vaxt dayanmayıb.\nZaman və zamansızlıq, ölüm və ölümsüzlük daim onunla birgə addımlayır. Bu mənada Müslüm Maqomayevin yaşı əllini də, yetmişi də, yüzü də çoxdan haqlayıb.\nOnun yaşı dünyanın yaşı qədər qədim və gəncdir. Qədimdir ən azı ona görə ki, onu dinlədikcə kamilləşirsən, müdrikləşirsən.\nGəncdir ona görə ki, ona qulaq asdıqca dünyaya gəlişinə, varlığına içində bir şükranlıq yaranır, təravətini, cavanlığını qorumaq, zamanı saxlamaq istəyirsən.\nBir daha inanırsan ki, dünyanı fəth etmək səadəti yalnız və yalnız Tanrı rizası ilə bəxş edilən istedadı öz zəhməti sayəsində cilalamağı bacaranlarındır.\nƏbədiyaşarlığın kökündə, mayasında fitri istedadla yanaşı, onu Müslüm Maqomayev kimi qorumaq, tanıtmaq, milyonlara sevdirmək ehtirası dayanır.\nYayın isti avqust günlərində dünyaya göz açan Müslüm ikinci cahan savaşının o qanlı-qadalı illərində bütün narahatlıqlara, gərginliklərə baxmayaraq, gəlişi ilə doğmalarının qəlbinə bir sakitlik, həlimlik gətirdi.\nHamı kimi o da müharibənin ağrısını-acısını daddı, atasını itirdi. Amma özünü itirmədi, hər addımda, hər yerdə özü olmağı bacardı.\nAvqustun 17-si zəmanəmizin görkəmli müğənnisi, SSRİ-nin və Azərbaycanın Xalq artisti Müslüm Maqomayevin anadan olmasının 77-ci ildönümü tamam olur.\nHər il avqustun bu günündə Müslüm Maqomayevin xatirəsi anılır, sənətə və əsl sənətkara hörməti olan hər kəs Fəxri xiyabana gələrək onun məzarını ziyarət edir, üzərinə təzə-tər güllər düzür.\nİlk dəfə 14 yaşında doğma şəhəri Bakıda dənizçilər klubunda çıxış edən Müslüm Maqomayev ilk uğurunu 1962-ci ildə qazanıb. Maestro Niyazinin tövsiyəsi ilə tələbə və gənclərin Helsinkidə keçirilən VIII Ümumdünya Festivalına yollanan Müslüm oradan medalla qayıdıb.\nBu münasibətlə populyar “Oqonyok” jurnalı onun portretini və “Bakılı gənc dünyanı fəth edir” sərlövhəli məqalə dərc edib.\nÖtən əsrin 60-70-ci illərində Müslüm Maqomayevin məşhurluğunun həddi-hüdudu yox idi. Konsert salonlarındakı yerlər azlıq etdiyindən o, stadionlarda minlərlə dinləyici qarşısında çıxış edir, daim qastrol səfərlərində olurdu.\nMahnıları yazılmış vallar çox böyük tirajla buraxılırdı. Məhz buna görə də onu sovet estradasının son yarım əsrdəki ən parlaq ulduzu, kralı, rəmzi adlandırırlar. Keçmiş SSRİ-də klassik opera ariyalarını estradaya məhz Müslüm Maqomayev gətirib.\nTəsadüfi deyil ki, o, 31 yaşında SSRİ Xalq artisti fəxri adına layiq görülüb.\nDünya şöhrətli müğənninin repertuarında 600-dək əsər var. O həm də gözəl mahnılar müəllifidir. Müslüm Maqomayevin ecazkar səslə ifa etdiyi mahnıların sırasında dahi Üzeyir Hacıbəylinin Nizami Gəncəvinin qəzəllərinə bəstələdiyi “Sənsiz” və “Sevgili canan” romanslarının xüsusi yeri var.\nOna görə ki, burada üç dahi sənətkarımızın - şair, bəstəkar və müğənninin ruhu görüşür. Onu da etiraf etmək yerinə düşər ki, bu romanslar Müslümə qədər korifey sənətkarların ifasında da səslənib.\nAmma o, bu romanslara elə çalarlar, elə bənzərsiz intonasiyalar gətirdi, elə sevgi ilə yanaşdı ki, onları fərqləndirməyi, özününküləşdirməyi bacardı, deyərdim ki, fəlsəfi yüksəkliyə qaldırdı.\nOnun Xalq şairi Nəbi Xəzrinin sözlərinə bəstələdiyi və dillər əzbəri olan, vətənimizin himni kimi əzəmətli səslənən “Azərbaycan” mahnısı da ölkəmizə ithaf olunmuş ən gözəl əsərlərdəndir.\nMüğənni həm də “Oxuyur Müslüm Maqomayev”, “Nizami”, “Moskva notlarda” filmlərində çəkilib.\nAzərbaycan xalqının zəngin musiqi ənənələrinin qorunub saxlanılmasında və müasir dövrdə layiqincə inkişaf etdirilməsində Müslüm Maqomayevin yaratdığı və rəhbərlik etdiyi Azərbaycan Dövlət estrada-simfonik orkestri mühüm rol oynayıb.\nOrkestrin rəngarəng proqramlarında M.Maqomayev əsl sənətkara xas əzmkarlıqla hər bir ifasını bir aktyorun teatrı səviyyəsinə qaldırmağa nail olub.\nM.Maqomayevin milli musiqi mədəniyyətimizin inkişafı sahəsində mühüm nailiyyətləri yüksək qiymətləndirilib və o, müstəqil Azərbaycanın ali mükafatları – “Şöhrət” və “İstiqlal” ordenləri ilə təltif edilib.\nEcazkar səsi ilə dünyanı fəth edən Müslüm Maqomayevin 70 illik yubileyi Azərbaycan Respublikasının Prezidenti İlham Əliyevin müvafiq Sərəncamı ilə silsilə tədbirlərlə qeyd olunub.\nOnun yoxluğunun acısını daha çox hiss edən sənətkarın ömür-gün yoldaşı, SSRİ Xalq artisti, məşhur opera müğənnisi Tamara Sinyavskaya deyir:\n“Müslüm Maqomayevi yığcam, qısa fikirlərlə təsvir etmək çətindir. O, böyük insan idi. Həyatımın müxtəlif illəri onunla birgə keçmişdir.\nFikirlərini mənimlə bölüşərdi. O anlar mənim üçün unudulmaz olduğu qədər də əlçatmazdır. Müslüm Maqomayev ad gününü böyük salonlarda, hay-küylü keçirməyi xoşlamazdı, ancaq dostlarının əhatəsində qeyd edərdi. Hədiyyələri bir o qədər də sevməzdi.\nAd günündə onun haqqında gözəl sözlər deyərdilər. Mən bunların şahidi olmuşam. Müslüm Maqomayev bütün dövrlərin musiqiçisidir və ikinci belə bir sənətkar dünyaya gəlməyəcəkdir”.\nDünyaya göz açdığı 17 avqustu Azərbaycan təqvimində əlamətdar günə çevirən böyük Müslüm Maqomayev bütün zamanların sənətkarı olmaqla yanaşı, həm də musiqi tariximizdə əbədiyaşarlıq qazanmışdır.\nİllər ötür, amma onun sənətinə və şəxsiyyətinə tükənməz sevgi azalmır, əksinə, daha da artır. Təkcə azərbaycanlı kimi yox, bəşəri bir sənətkar kimi qəbul edilən Müslüm Maqomayev qəlblərdə elə bir sənət abidəsi ucaldıb ki, onu ziyarətə gələnlərin sırası heç vaxt seyrəlməyəcək/baku.ws\nMədəniyyət 17.08.2021 28


Azərbaycanda qızlar sünnət edilir? - İNANILMAZ FAKTLAR | Kanal.az - Xəbər kanalı\nAzərbaycanda qızlar sünnət edilir? - İNANILMAZ FAKTLAR\n2020-2021-ci illərdə Azərbaycan mətbuatında ölkənin şimal rayonlarında gizlincə tətbiq edilən azyaşlı qızların sünnəti – qadın sünnəti kimi vəhşi adət haqqında məqalələr dərc edilirdi. Bu çox qədim adət Asiya, Latın Amerikası, Afrika və Avstraliyada təkcə sünni müsəlmanlar deyil, digər dinlərə etiqad edən xalqlar arasında da yayılıb. Adətən 2 yaşına qədər olan qızların cinsiyyət orqanlarını iti alətlə kəsir və ya şikəst edirlər ki, qız böyüdükdə həddindən artıq seksual olmasın, ərinə sadiq olsun – qadınların sünnətinin elmə zidd əsaslandırması belədir.\nYUNİSEF-in məlumatına görə, dünyada qadınların cinsi orqanlarının şikəst edilməsi təcrübəsinin qurbanı olan 200 milyondan çox qız və qadın var. 2012-ci ildə BMT-nin Baş Assambleyası qadınların cinsi orqanlarını kəsməyi qadağan edən qətnamə qəbul edib. Qeyri-kommersiya təşkilatlarının hesablamalarına görə, 92 ölkədə qadınlar onları şikəst edən əməliyyatlardan əziyyət çəkib.\nQadın sünnəti indiyə qədər Şimali Qafqazda (Rusiyada) tətbiq edilir, burada dövlət xəstəxanasında belə gizlicə bu proseduru həyata keçirmək olar. Rusiyada qadınların cinayətkarcasına sünnət edilməsi haqqında “Kavkazskiy Uzel” çox yazır. Sayt bu yaxınlarda hüquq müdafiəçisi Svetlana Anoxina ilə müsahibə dərc edib. Gürcüstan ombudsman aparatında rəsmi olaraq təsdiq ediblər ki, Kaxeti bölgəsinin üç kəndində (Tivi, Saruso və Çantliskure) prosedur tətbiq edilir. 2017-ci ildə isə Gürcüstanın Cinayət Məcəlləsinə “Qadın cinsi orqanlarının yaralanması” maddəsi daxil edilib. Bu maddə 2 ildən 4 ilə qədər azadlıqdan məhrumetmə cəzası nəzərdə tutur.\nBu təcrübə ilə, tək-tük hallarda da olsa, Azərbaycanda da qarşılaşmaq olar, - KİV-lər belə yazır. Qeyd edilir ki, qadın sünnəti Azərbaycanın avar əhalisinin bir hissəsi arasında qalıb. Bu adət xüsusən regionun şimal hissəsindəki kəndlərdə - Danaçı, Paşan, Makov, Kebeloba, Mazıx, Yolayrıcı, Car, Axaxdərə və Zilbanda mövcuddur.\nJurnalist Nurlanə Cəlil problemin ətraflı araşdırmasını aparıb. O, uşaq vaxtı bu dəhşətli prosedura məruz qalmaları haqqında ona danışanların adlarını açıqlamır. Jurnalist yazır ki, Azərbaycan ginekoloqları həkimlik təcrübəsi zamanı sünnət əlamətləri olan qadınlarla qarşılaşmayıblar. Amma Nurlanə hesab edir ki, Azərbaycanda qeyd edilən problem var, ailələr onu cəmiyyətdən və dövlətdən gizlədir.\nAzərbaycan qanunvericiliyi bu cür vəhşilikləri qadağan edir, baxmayaraq ki, bəzi digər ölkələrdən fərqli olaraq, bizim qanunlarda qadın sünnətindən xüsusi olaraq bəhs edilmir. AR Cinayət Məcəlləsinin 126-cı maddəsinə əsasən, sağlamlığa qəsdən belə, yəni insan həyatı üçün təhlükəli olan zərər verilməsi, üç ildən səkkiz ilə qədər azadlıqdan məhrumetmə cəzası ilə cəzalandırılır. Bir qrup şəxs tərəfindən, əvvəlcədən əlbir olan bir qrup şəxs tərəfindən, xüsusi amansızlıqla, o cümlədən zərərçəkmişə güclü əziyyət verməklə və ya muzdla törədilən eyni əməllər altı ildən on bir ilə qədər azadlıqdan məhrumetmə ilə cəzalandırılır.\nBu məqalənin müəllifi Azərbaycanın Qax və Zaqatala rayonlarının bir neçə sakini arasında sorğu keçirib. Bəziləri qadın sünnəti haqqında eşitməyiblər, digərləri bu barədə bilirlər, amma Azərbaycanda belə bir prosedurun tətbiq edildiyindən xəbərləri yoxdur. Rusiyada yaşayan, əslən Zaqatala rayonundan olan avar müəllifə məktub yazaraq, “ötən əsrin ortalarına qədər bu prosedurun Azərbaycan və Gürcüstanın dağıstandilli əhalisi arasında, həmçinin sünnilər arasında tətbiq edildiyini” bildirib. “Şimali Qafqazda avarlar, axvaxlar arasında yayılıb, digərlərində isə bu vəhşiliyə nadir rast gəlinir”.\nAilə, Qadın və Uşaq Problemləri üzrə Dövlət Komitəsinin hüquq şöbəsinin baş müşaviri Rahil Süleymanov Turan-a bildirib ki, rayonlardan onlara qadın sünnəti haqqında şikayət, istənilən digər məlumat daxil olmayıb. Dövlət Komitəsində “qadın sünnəti” adlanan cinayət haqqında məlumat olsaydı, onlar onu gizlətməzdilər və mütləq bu adətin kökünün kəsilməsi üzrə işlərə başlayardılar. R.Süleymanov xatırladıb ki, Dövlət Komitəsi ailədaxili şiddət, qadın və uşaqlara qarşı digər cinayətlər haqqında məlumatları cəmiyyətdən gizlətmir. Deməli, Komitənin qadın sünnəti haqqında məlumatı qəsdən cəmiyyətdən gizlətməsindən şübhələnmək üçün əsas yoxdur, deyə o əlavə edib.\nBaş müşavir hesab edir ki, bu mövzuda nəşr aktual deyil, əhalidə qadın sünnətinə maraq yaratmaq üçün onu yazmaq lazım deyil.\nProblemi araşdıranlardan heç birinin Azərbaycanın Qafqaz hissəsinin sakinləri arasında anonim anket sorğusu keçirməməsi narahatlıq doğurur. Qadın sünnətinin tarixən gizlincə, hətta ailənin kişilərinin xəbəri olmadan həyata keçirildiyi nəzərə alınmayıb. İcraçılar ənənənin gizliliyində maraqlı olan kənd şəfaçıları ola bilər. Bu, sırf qadın adətidir, onun barəsində qonşulara belə bildirmirlər, - deyə Azərbaycan dağlıları jurnalist Nurlanə Cəlilə bildiriblər. Ənənə çox vaxt toydan geri qalmayan təmtəraqla müşaiyət olunan oğlanların sünnətindən fərqlənir. Bunu isə Rusiya Şimali Qafqazının dağlı qadınları jurnalistlərə bildiriblər.\nAzərbaycanda belə bir şey baş verirsə, Ailə, Qadın və Uşaq Problemləri üzrə Dövlət Komitəsinə məlumat daxil olmaya bilər. Azərbaycanda qızların bədənini və psixikasını pozan vəhşi adətə qarşı təbliğat aparılmır. Amma bu, o demək deyil ki, problem yoxdur və bu qovluğu bağlamaq olar. Tədqiq edilən problem üçün səciyyəvi olan xüsusi halları nəzərə almaqla, ölkədə monitorinqlər, əhali və ginekoloqlar arasında anonim sorğular aparılmalıdır. / Pravda.az\n“Delta”dan 15 dəfə TƏHLÜKƏLİDİR: "Omikron” dünyanı təhdid edir\nİranda şiddətli toqquşma: 120 nəfər həbs edildi - Ölənlər var


Dünyanı dəyişəcək texnoloji\nDünyanı dəyişəcək texnoloji yeniliklər\n10:15 17 May 2013 Oxunub : 994\nMassaçusets Texniki Universitetinin mütəxəsisləri Dünyada inqilab yarada biləcək texnoloji yenilikləri sıralayıblar.\nBu yeniliklər insan həyatını yaxşıya doğru dəyişməsində çox mühüm rol oynayacaq və yaranan problemlərin asan yollarla həll olunmasına kömək olacaq.\n“Pebble” saat firmasının nümayəndələri başa düşüblər ki, mobil telefon əgər cibə qoyulmasa onun daha yaxşı formasını hazırlamaq olar. Onların təqdim etdiyi yenilik satışa 2013-cü ilin əvvəlində çıxarılıb. Satların iPhone və Android qurğuları ilə birbaşa bağlılığı var “Apple” şirkətinin də yaxın vaxtlarda buna oxşar bir layihə təqdim edəcəyi gözlənilir.\nBəzi bioloqlar bildiriblər ki, onlar insan beynində yaddaşla bağlı olan problemləri həll etməklə yanaşı, həm də beyin implantı vasitəsilə insanların yaddaşını daha da gücləndirəcəklər. Bu hal insanlar ağır qəza keçirdikdən sonra belə, yaddaşlarının normal qalmasına kömək edəcək.\nSənaye robutu hesab olunan “Bakster” 2012-ci ildə yaradılıb. Onun modellərinin artırılması ucuz başa gələn prosesdir. Bu robut istənilən iş şəraitinə uyğunlaşmağa və bir çox sahələrdə insanlara xidmət göstərməyə qadirdir.\nYaxın zamanlarda real əşyalar “çap” edən, daha dəqqi, istehsal edən printerlərin məişətimizə daxil olması bütün həyatımızı dəyişəcək.\nDNK haqda yeni bilgilər\nValideyinlər gəlcəkdə doğulacaq uşaqlarının genetik xarakter və meyilləri barədə informasiyanı hələ uşaqları dünyaya gəlmədən öncə öyrənə biləcəklər.\nYeni yaradılacaq olan super elektrik şəbəkəsi gələcəkdə elektrik enerjisinin daha uzaq məsafələrə ötürülməsinə və satılmasına köməklik edəcək bu qurğu elektrik enerjisinin itrilməsi və boş yerə sərf olunmasınında qarşısını alacaq.


Luis Suarezə “Qızıl buts” mükafatı təqdim olunub - AZƏRTAC – Azərbaycan Dövlət İnformasiya Agentliyi\nLuis Suarezə “Qızıl buts” mükafatı təqdim olunub\nFutbol üzrə Uruqvay millisinin və “Barselona” komandasının hücumçusu Luis Suarezə Barselonada təşkil olunan təntənəli mərasimdə “Qızıl buts” mükafatı təqdim edilib.\nAZƏRTAC xəbər verir ki, 29 yaşlı hücumçu bu mükafata 2015-2016-cı il mövsümündə Avropa milli çempionatlarında ən çox qol (40 top) vurduğuna görə layiq görülüb.\nL.Suarez 2013-2014-cü il mövsümündə “Liverpul”da oynayarkən “Qızıl buts”a “Real Madrid”in forvardı Kriştiano Ronaldo ilə birgə sahib olmuşdu. Həmin vaxt futbolçular hərəyə 31 dəfə fərqlənmişdilər.\nAZERTAG.AZ :Luis Suarezə “Qızıl buts” mükafatı təqdim olunub\nTopaz Premyer Liqasının VIII turunun sonuncu oyununda “Zirə” komandası “Neftçi”ni məğlub edib\n“Kəpəz” komandası AZAL üzərində minimal hesablı qələbə qazanıb\nAzərbaycan millisi Estoniya yığmasını minimal hesabla məğlub edib\nPortuqaliya millisinin sabiq üzvü karyerasını bitirib


Sentyabrdan 1-ci dozanı qəbul edənlər “mall” və restoranlardan - İstifadə Edə Biləcəklərmi? - FED.az\nSentyabrdan 1-ci dozanı qəbul edənlər “mall” və restoranlardan - İstifadə Edə Biləcəklərmi?\n17:16 6 Avq 2021\nBildiyiniz kimi Azərbaycanda 1 sentyabr 2021-ci il tarixindən ictimai iaşə müəssisələrinə, mehmanxanalara və iri ticarət mərkəzlərinə getmək istəyən yaşı 18-dən yuxarı olan bütün şəxslərdən COVID-19 pasportu tələb olunacaq. Bununla bağlı Nazirlər Kabinetinin 26 iyul tarixli qərarında deyilib.\nEləcə də bax: Bərbərxana və gözəllik salonlarında müştərilərdən COVID-19 pasportu - Tələb Olunmayacaq?\nO zaman sual ortaya çıxır ki, əgər bir şəxsə birinci doza peyvəndi vurulubsa o bu xidmət sahələrindən istifadə edə biləcəkmi?\nFED.az Banker.az-a istinadən xəbər verir ki, Nazirlər Kabineti yanında Operativ Qərərgahdan bildirirlir ki, COVID-19 pasportu olduğu halda bu xidmət sahələrindən istifadə mümkündür. COVID-19 pasportu birinci dozanı deyil, ikincini də qəbul etmiş şəxsə verilir. Yəni, birinci doza qəbul edənlər bu ticarət və xidmət şəbəkələrinə yalnız ikinci dozanı əldə etdikdən sonra girişinə icazə verilir.\nNK-nin qərarına əsasən, idman zalları iyunun 10-dən başlayıb. Həmin tarixdən yalnız 18 yaşdan yuxarı vətəndaşlar həmin gündən etibarən COVID-19 pasportunu göstərməklə zallara daxil olub məşq edə bilirlər.\nSağlamlıq 11 Yan 2022\nYoluxanların bu günə olan - SAYI AÇIQLANDI - 14 NƏFƏR VƏFAT ETDİ


Bu saytın davamında həbsxana sözü yerinə ümumiyyətlə hz. Yusif Mədrəsəsi ifadəsindən istifadə ediləcək. Çünki daha əvvəl də bəhs etdiyimiz kimi möminin həbs edilməsi bir cəza deyil, onun üçün bir təhsildir. Həbsxana mömin üçün “tərbiyə evi”, mənəviyyatını qüvvətləndirdiyi “universitet” hökmündədir. Zəif imanlı və ya imansız kəslər həbsxananın inanclı kəslər tərəfindən niyə cəza və dözülməz bir müsibət olaraq görülmədiyini anlaya bilməzlər. Hətta möminlərin belə bir vəziyyətlə qarşılaşdıqlarında, axirətləri üçün duyduqları böyük sevincin səbəbini qavramaları isə qətiyyən mümkün deyil. Mömin əlbəttə ki, həbsdə olmağı istəməz, belə bir məqsəd üçün səy göstərməz. Ancaq belə bir vəziyyətlə qarşılaşdığında, hz. Yusif Mədrəsəsində alacağı dərəcənin mənəvi həyəcanını, zövqünü və həzzini yaşayar. Başına gələn kiçik-böyük hər hadisədə olduğu kimi, bunda da Allahın yaratdığı hikmətləri, xeyir və faydaları görər.\n“Sonra bu sırada, bu soyuqda, ən çox istirahətə və üşüməməyə və dünyanı düşünməməyə möhtac olduğum bir zamanda, qərəzi və qəsdi hiss edər bir tərzdə, məni təhəmmülün üzərində bu sürgün və təcrid və həbs və çətinliyə sövq edənlərə, fövqəladə qəzəblənmək gəldi. Bir kömək imdada yetişdi. Mənəvi cəhətdən ürəyə xəbərdarlıq edildi ki: "İnsanların sənə etdikləri ayn-ı zülmlərində, ayn-ı ədalət olan qədər-i İlahinin böyük bir hissəsi var və bu həbsdə yeyəcək ruzin var. O ruzin səni bura çağırdı. Ona qarşı razılıq və təslim ilə qarşılıq vermək lazımdır. Hikmət və Rəbbin rəhmətinin belə böyük bir hissəsi var ki, bu həbsdəkiləri nurlandırmaq və təsəlli vermək və sizə savab qazandırmaqdır. Bu hissəyə qarşı, səbir içində minlərlə şükür etmək lazımdır ... "\n"Saniyən:" Qədərə iman edən qəm və hüzndən əmin olur" sirri ilə, "Hər şeyin gözəl cəhətinə baxın" qaidəsinin sirri ilə, çox qısa bir məalı: "Sözləri dinləyib ən gözəlinə tabe” olub pisliyə baxmayanlar İlahi hidayətə qovuşmuş ağıl sahibi onlardır" məalında. Bizlər üçün indi hər şeyin yaxşı tərəfinə və gözəl cəhətinə və fərah verəcək istiqamətinə baxmaq lazımdır ki, mənasız, lazımsız, zərərli, sıxıntılı, çirkin, müvəqqəti hallar nəzər-i diqqətimizi çəkib ürəyimizi məşğul etməsin. Səkkizinci Sözdə bir bağçaya iki adam, biri çıxar biri girir. Bəxtiyarı bağçadakı çiçəklərə, gözəl şeylərə baxar, səfa ilə istirahət edər. Digər bədbəxt, təmizləmək əlindən gəlmədiyi halda çirkin, pis şeylərə diqqətini verər, mədəsini bulandırar. İstirahətə qarşılıq çətinlik çəkər, çıxar gedər. İndi cəmiyyət həyatı insanlığın mərhələlərində, xüsusilə Yusifiyyə Mədrəsəsi bir bağça hökmündədir. Həm çirkin, həm gözəl, həm kədərli, həm rahat şeylər birlikdə tapılar. Ağıl odur ki; rahat və gözəl şeylərlə məşğul olub, çirkin, sıxıntılı şeylərə əhəmiyyət verməz, şikayət və maraq yerinə şükür edər, sevinər."\n"Əziz, sıddık (doğru danışan) qardaşlarım! Bu köhnə və yeni iki Mədrəsə-i Yusifiyyədəki şiddətli imtahanda sarsılmayan və dərsindən imtina etməyən və yandırıcı şorbadan ağızları yandığı halda tələbəliyini buraxmayan və bu qədər hücuma qarşı mənəvi qüvvəti qırılmayan şəxsləri həqiqət əhli və gələcək nəsil alqışlayacaqları kimi, məlaikə və ruhanilər belə alqışlayırlar deyə qənaətim var. Lakin içinizdə xəstə və nəzakətli və kasıbların olması ilə, maddi çətinlik daha çoxdur. Və buna qarşı da hər biriniz bir-birinə təsəlli və əxlaqda və səbirdə bir nümunə alınacaq model və həmrəylik və yumşaltma bir şəfqətli qardaş və dərs müzakirəsində bir ağıllı həmsöhbət və mücib (cavab verən) və gözəl xasiyyətlərin əks olunmasına bir güzgü olmanız, o maddi çətinlikləri heçə endirər deyə düşünüb ruhumdan çox sevdiyim sizlər haqqında təsəlli tapıram ... "\nPadşah dedi: “Onu yanıma gətirin!” Elçi onun yanına gəldikdə Yusuf dedi: “Ağanın yanına qayıt və soruş gör ki, əllərini kəsən qadınların məqsədi nə idi? Şübhəsiz ki, Rəbbim onların hiyləsini bilir”. Padşah qadınlara dedi: “Yusufu yoldan çıxartmaqla nə məqsəd güdürdünüz?” Onlar dedilər: “Allah uzaq eləsin! Biz onun haqqında pis bir şey bilmirik”. Zadəgan kişinin isə arvadı dedi: “İndi haqq bəlli oldu. Onu mən yoldan çıxartmaq istəyirdim. Həqiqətən də, o, doğru danışanlardandır. Bu etiraf ona görədir ki, ərim yanımda olmadıqda ona xəyanət etmədiyimi və Allahın xainlərin hiylələrinə yol vermədiyini bilsin. Mən özümə bəraət qazandırmıram. Çünki, Rəbbimin rəhm etdiyi kəs istisna olmaqla, nəfs adama pis işləri əmr edər. Həqiqətən, Rəbbim Bağışlayandır, Rəhmlidir”(Yusif surəsi, 50-53)\n“... Ola bilsin ki, sevmədiyiniz bir şey sizin üçün xeyirli, sevdiyiniz bir şey isə sizin üçün zərərli olsun. Allah bilir, siz isə bunu bilmirsiniz”. (Bəqərə surəsi, 216) sirrini təkrar göstərdi ... Başda Ankara bilikli kəslərinin təqdiranə hesabatları, hətta beş sandıq Nur risalələrində beş on səhv tapdıqları halda, məhkəmədə onların səhv və səhv göstərdikləri nöqtələr gerçəyin eyni olduğunu və onların səhv və yanlış dedikləri maddələrdə özləri səhv etdiklərini sübut etdiyimiz kimi, beş yarpaq hesabatlarında beş on səhv və xətalarını göstərdik. Və yeddi məqama göndərdiyimiz Meyvə və Müdafaaname Risalələri və Ədliyyə Vəkalətinə göndərilən Nurun umum risalələri, şiddətli əmrlər gözləyərkən çox yumşaq, hətta təsəlli olaraq Baş vəkilin bizə göndərdiyi məktubu kimi, barışma tərzində ilişmələri qəti olaraq isbat etdi ki: Risalə-i Nurun İlahi yardım kəramətiylə, onları məğlub edib özünü onlara yol göstərici olaraq oxutdurmuş, o geniş dairələri bir növ dərshanə etmiş, çox tərəddüdlü və çaşmış imanlarını qurtarmış və bizim sıxıntılarımızdan yüz dərəcə çox mənəvi rahatlıq və fayda verdi. "\n"Birdən bu səhər ürəyə xəbərdarlıq edildi ki: Siz bu şiddətli imtahana girmək və incədən incəyə sizi neçə dəfə "qızıl mı, mis mi" deyə ölçüyə vurmaq və hər cəhətdə sizi insafsızca təcrübə etmək və nəfslərinizin hissələri və dəsisələri varmı yoxmu üç-dörd ələklə ələnmək; xalisanə, sırf haqq və həqiqət adına olan xidmətinizə bir çox lüzumu var idi ki; İlahi qədər və Rəbbin köməyi icazə verir. Çünki bir imtahan meydanında inadçı və bəhanəçi insafsız təcavüzkarların qarşısında nümayiş edilməsindən hər kəs anladı ki: Heç bir hiylə, heç bir eqoizm, heç bir qərəz, heç bir dünyəvi, axirət və şəxsi mənfəət qarışmayaraq, tam xalis, haqq və həqiqətdən gəlir. Əgər pərdə altında qalsaydı, çox mənalar verilə bilərdi. Daha iman əhlinin avam təbəqəsi etimad etməzdi. "Bəlkə bizi aldadırlar" deyər və seçmə qismi belə vəsvəsə edərdi. Bəlkə bəzi məqam əhli kimi özlərini satmaq, etimad qazanmaq üçün belə edirlər deyə daha tam qənaət etməzdilər. İndi imtahandan sonra, ən inadçı vəsvəsəli belə təslimə məcbur olur. Zəhmətiniz bir, həyat yoldaşınız mindir inşaAllah."\n“İkinci hikmət və fayda: Bu zamanda Nurlarla iman xidməti, hər tərəfdə elan verərək və möhtac olanların nəzər-i diqqətlərini çəkməklə olar. Məhz həbs edilməyimizlə Nurlara diqqət çəkilər, elan hökmünə keçər. Ən çox inadçı və ya möhtac olanlar onu tapar, imanını qurtarar və inadı qırılar, təhlükədən xilas olar və Nurun dərshanə genişlənər.\n“Bəli Risalə-i Nurun məsələsi; İslam aləmində, xüsusilə bu məmləkətdə çox böyük əhəmiyyətə malik olduğundan belə həyəcanlı toplamalar ilə xalqın diqqətini Nur həqiqətlərinə çəkmək lazımdır ki, ümidimizin və tədbirlərimizin və gizləməyimizin və təcavüzkarların alçaltmalarının üzərində və seçimimizin xaricində belə parıltı ilə Risalə-i Nur öz dərslərini dost və düşmənə açıq şəkildə verir. Ən gizli sirlərini açıqca çəkinməyərək göstərir. Madam həqiqət budur, biz kiçik sıxıntılarımızı kinə kimi bir acı dərman bilib səbir və şükür etməliyik, "Əlbət bu da keçər" deməliyik."\n"Bu işsiz və iki qat artırılmış maddi və mənəvi qışda, Mədrəsət-üz Zəhranın bir dərshanə olan bu Mədrəsə-i Yusifiyyədə, öz qardaşdan daha müşfiq çox həqiqi dostlarını və mürşid kimi axirət qardaşları çox ucuz və az xərclə görmək, ziyarət etmək və onların fərdi xüsusiyyətlərindən istifadə etmək və şəffaf şeylərdə sirayət edən nur və nurani kimi yaxşılıqların, mənəvi yardımlarından rahatlıqlarından, təsəllilərindən qüvvət almaq cəhətində bu müsibət şəklini dəyişir, bir növ kömək pərdəsi hökmünə keçər. Bəli bu gizli yardımın bir lətif zərifliyidir ki, bütün buraya gələn Risalə-i Nur tələbələrinə "hocalar" namı verilmiş. Hər kəs dilində "hocalar .. hocalar" deyə hörmətlə yad edirlər. Bu zəriflik içində lətif bir işarə var ki; bu həbs mədrəsəyə döndüyü kimi, Risalə-i Nur şagirdləri də professor, müəllim və sair həbsxanalar də bu hocaların sayəsində inşaAllah bir məktəb hökmünə keçəcəklər."10


Bakıda Aşura mərasimi - 2019 - Meydan.TV\nBakıda Aşura mərasimi - 2019\nBakıda Aşura mərasimi\nSentyabrın 10-u hicri-qəməri təqvimi ilə Məhərrəm ayının onuncu günü, Aşuradır. Aşura günü ilə əlaqədar Azərbaycandakı məscidlərdə İmam Hüseyn əzadarlığı keçirilir. Mərasimdə dini çıxış, Kərbəla hadisəsinin tarixçəsindən bəhs edilir, daha sonra mərsiyələr, nohələr oxunur, ehsanlar paylanılıb.\n“Aşura” mərasimi insanları mehribanlığa aparır. Ölüyə, diriyə, əlilliyi olana hörmət etməyə çağırır”-Təzə Pir məscidinə gələn ziyarətçi danışır.\nAşura günü məscidlərdə, ziyarətgahlarda qanvermə aksiyası da keçirilir. Elmi-tədqiqat Hematologiya və Transfuziologiya İnstitutunun direktoru Zöhrə Əlimirzəyeva bu il qan verməyə gələnlərin ötən ilə nisbətdə artdığını deyir.\nqısa linklər: http://mtv.re/qur4t0